Kutubxona - Ahmad A’zam. Almisoqdan qolgan Karim (hikoya) / Kiril\nSiz shu sahifadasiz: Ahmad A’zam. Almisoqdan qolgan Karim (hikoya) / Kiril\nМуаллифАҳмад Аъзам Асар номиАлмисоқдан қолган Карим (ҳикоя)\nТилЎзб Ҳажм79KBБезатишUzgen (admin@kutubxona.com) Қўшилган2012/02/13 Манбаhttp://www.ziyouz.com/index...\nАлмисоқдан қолган Карим (ҳикоя)\nКарим — пастаккина, кўримсизроқ йигит, лекин жуда кучли, чайир; муштумлари юм-юмалоқ, тошдек қаттиқ. Карим тош кўтариб, эспандер билан қўлларини роса пишитган. Агар иккита ёнғоқни кафтида сиқса, ёнғоқлар эзилиб, мағзи пўчоғига ўтиб кетарди. Қалпини топиб урса, ҳар қандай йигитни ҳам қулатади. Пахтада, ётоқни тозалашга ўзининг ўрнига уни мажбурламоқчи бўлганда, факултетнинг энг уришқоқ, бўйчан йигитларидан бири — каттақўрғонлик Искандарни қалпини топиб бир урган, яхши ҳамки, девор бор экан, бўлмаса, Искандар учиб тушарди. Агар шунда Искандарнинг шериги Қодир Каримни маҳкам қучоқлаб олмаганда, Карим уни чатоқ қиларди. Лекин, бари бир, Қодир қўйиб юборгандан кейин у ҳеч нарса қилолмади — улар зўрлик қилишди. Аламдан Каримнинг кўзига ёш келди. Хўрликдан эмас, аламдан: кучи бўлатуриб бўйининг пастлигидан, шундай бақувват қўлларининг калталигидан, рақибларининг икки кишилигидан, курсдошларининг ҳаммаси бундан бехабар, ташқарида — мактаб ҳовлисида қийқириб футбол ўйнаётганидан, буларни деразадан кўриб қолган Манзуранинг чинқириб юборганидан, яна битта — жуда муҳим сабабдан йиғлаб юборди.\nБу гап штабга бориб етди. Манзура: «Курсдошимиз Каримни учинчи курсдаги Искандар билан Қодир тентак роса уришди», деб қизларга сотиб қўйибди; фаоллиги ошиб-тошиб ётганидан ўзини яна нима масалаларда кўрсатишни билмай юрган Салима штабга бориб айтибди. Декан пахтадагиларнинг аҳволидан хабар олгани шу куни келган экан, бу гапни эшитган заҳоти учаласини ҳам чақиртирди. Искандар ҳайдаладиган эди, ғирромликка ўтди, ўламан саттор, олдин ўзи урди, деб исботи учун шишиб турган юзини пеш қилди, оғзини очиб кўрсатди: Каримнинг бир уришидаёқ унинг лунжи ичидан тарам-тарам қирқилиб, ҳамон қонталаш бўлиб ётган экан.\nДекан Искандар билан Қодирнинг бир ойлик стипендиясини олиб ташлади. Бироқ, бунинг Каримга иссиғи ҳам, совуғи ҳам йўқ эди. «Майли, улар стипендиясини олсин, менга бари бир. Лекин бир кун эмас, ахир бир кун Искандарнинг якка ўзи қўлимга тушиб қолар-ку», деди.\nИскандарни якка қўлга туширганда Карим нима қилишини ўзи биларди-ю, аммо вазият ўзгариб қолди — Искандар шу куни оқшом жўражонларидан олтитасини эргаштириб, уларнинг ётоғига бостириб кирди. Энди ухламоқчи бўлган Каримни куткилашиб, ўртага олишди. Бу ёғи тушунарли эди, йўқ агар Адҳам бўлмаганда, бу ёғи нима билан тугаш ўз-ўзидаш маълум эди.\nАна шунда Адҳам ўзини кўрсатиб қолди, шу билан ҳаммани ҳайиқтириб, Каримнинг ҳаётига, ички сирларига аралашиб кетди. Каримнинг эса ҳеч кимга айтмаган, айтолмайдиган битта ички сири бор эди. Ва бу сир жуда муҳим эди.\nХуллас, Адҳам ана шунда орага тушди. Искандар жўралари билан бостириб кирганда бошқа болалар қўрқиб кетишди (биринчи курсда), Адҳам эса кичкина эговча билан тирноғини тозалаб ўтирган эди, индамай қўзғалди-да, Каримнинг ёнига келиб, уни Искандарлардан тўсиб олди ва гўё б ерда ҳеч гап бўлмаётгандек, бамайлихотир тирноғини тозалайверди. Боши оғиб, кимқайлардан адабиёт факултетига тушиб қолган хумкалла, ғирт безори Маъруф уни туртиб, « Сан бола, нари тур», деганда, Адҳам киприк қоқмай, хўппасемиз, айиқполвон Маъруфга шундай деди: «Қўлингни торт. Кучим бор, деб овора бўлма, қўл кўтарганинг заҳоти кекирдагингни суғуриб оламан. Кейин, геофакдаги «Байрон»ни,\n«Чингизхон»ни биласанми? Билсанг бўпти-да!»\nШу гапдан сўнг Маъруф негадир бирдан чўкди, бошқаларининг ҳам шашти сўниб қолди. Искандар Маъруфга қаради, Маъруф эса шерикларига мўлтираб тикилди. «Бу хотинлик,— деди Адҳам шунча гап етмагандек. — Бир кишига етти киши бўлиб келиш — хотинликнинг ўзгинаси. Албатта, ҳозир Каримни, Каримга қўшиб, ким билади, балки мени ҳам урарсизлар. Лекин эртага... эртага бошқатдан бошқача гаплашамиз». :\nКейин муросаю мадора бошланди: улар Каримн тинч қўядиган, Карим ҳам Искандарга индамайдиган бўлди (буни Адҳам ўз устига олди). Маъруф Адҳамни қўярдақўймай ташқарига судради. Улар нимани гаплашишди — буни ҳеч ким билмади. Қайтиб киришганда Маъруф Адҳамнинг елкасидан дўстона қучмоқчи эди, Адҳам унинг қўлини силтаб ташлади. Шунча гап-сўзнинг орасида Адҳам қўлидан ялтироқ эговчани туширмади, пуфлаб-пуфлаб тирноғини тозалайверди.\nҲамманилг кўзи, бор ҳайронликнинг сабаби шунда бўлгандек, эговчадан узилмади.\nХуллас, жанжал босилди. Лекин Каримнинг қўли, Адҳамнинг юраги бақувватлигини ҳамма билди.\nКаримнинг юрагида гап бор эди.\n«Байрон» билан «Чингизхон»нинг кимлигини Карим эртаси куни Адҳамнинг ўзидан билди. «Байрон»— география факултетининг тўртинчи курсидаги Қобил, «Чингизхон» эса унннг жўраси Турмуҳаммад экан. Карим уларни бир марта кўрган: Қобил озғин, оқсоқ бола; силлиқ, чўзинчоқ юзи нимаси биландир чиндан ҳам шоирларга ўхшаб кетади. Турмуҳаммад — қийиқ кўз, мўғулбашара, ҳайбатидан одам ҳуркади. Унинг-ку зўрлигига ишонса бўлади, гавдасининг ўзи кимлигини шундоқ кўрсатиб турибди. Лекин Қобилнинг нимаси одамни чўчитар экан, буни Карим билолмади.\nАдҳам ҳам буни тушунтириб айтмади, Карим ҳам сўрашни ноқулай деб топди. «Лекин, ошнам, бизники ҳам номардлик бўлди,— деди Адҳам,— ном сотдик. Бошқа чора йўқ эди-да».\nШунда Карим Адҳамни бирдан яхши кўриб кетди, Адҳамнинг нимасидир уни ўзига ром қилиб олди. «Яккама-якка чиққанда, Маъруфни урармидингиз?», деб сўради Карим — шу топда у Адҳамнинг Маъруфга бас келишига ишонарди. Адҳам маъюс илжайиб қўйди. «Ўша ҳўкизни-я! Бир калла урса, қайтиб ўнгланмасам керак,— деди.— Мен нимани номардлик деяпман—кучим етмаслигини билиб туриб, «Байрон» билан «Чингизхон«ни орага солганимни-да. Лекин энди булар билан шунақа гаплашиш ҳам керак».\nКарим айтмаслиги кераклигини яхши билиб турса ҳам, бари унга яқннлашгиси келганиданми ёки кечаги ҳимояси учун ўзича миннатдорчилик билдирмоқчи бўлдими, ишқилиб, Адҳамга кўнглини очди: ҳеч кимга сездирмаган, билдирмаган юрак сирини — Моҳбибини яхши кўришшш тутила-тутила айтиб берди. Адҳам эса у кутганчалик очилиб гаплашмади, фақат: «Ҳа-а», деди-ю, ғалати қараб қўйди.\nКарим сирини бериб қўйганига афсусланди. Афсуслангани заҳоти шу гапларни айтиб Адҳамнинг домига тушганини, нима учундир бундан сўнг унга бўйсуниб юришини ҳис этиб, кўнгли эзилди,\nАдҳам уни ечинтириб қўйган эди. Унинг юраги яланғоч, ҳимоясиз қолган эди.\nШу воқеага, мана, икки ярим йил бўлди. Ву орада Карим билан Адҳам узоқлашиб ҳам кетишмади, яқин ҳам бўлишмади. Каримнинг Моҳбибига муносабати эса кучайгандан-кучайди, лекин жилла; ҳам олдинга силжимади, яъни Карим мундай юрак бетлаб, Моҳбибига дардини ёриб кўрмади. Ўзича севиб, севгисидан изтироб чекиб, азобланиб юраверди. Ҳар эрталаб Моҳбибини кўрганида юраги зирқ этар, кўкси куйишиб кетар эди — худди биров унинг оғзидан ичига бир ҳовуч лағча чўғ ташлаб юборгандек. Ёзги таътилларни-ку, гапирманг: Моҳбиби икки ой олис Сариосиёсига, Карим қурилишга кетади!\nКарим уч йилдан бери Моҳбибига севги изҳор қилишни, лоф эмас, юз марталар ўйлаб-кўргандир. Лекин қандай айтади! Умрида бунгача бирон-бир қиени севиб, унга севги изҳор қилмаган одам! Ана, айтди ҳам дейлик. Агар Моҳбиби: «Мен ҳам сизни...» деб қолса-ку, бу эҳ-ҳе!.. Моҳбибининг розилиги шу қадар ўткир, шу қадар ёрқин бахт эдики, Карим бунга ишонишдан ҳам қўрқиб кетарди. Хўп, яхши, Моҳбиби ҳам кўнса, ундан сўнг бир гап бўлар. Ҳар ҳолда, бу яхшиликка-ку. Лекин, рад қилса-чи? «Бошқани севаман, Каримбой, беҳуда овора бўлманг», деса-чи? Йўқ, буни тасаввур қилиш оғир. Карим қувончига чидар-ку, бироқ қайғудан тайин ўлади Моҳбибининг рад жавобини эшитгандан кўра, шун дай, ҳозиргидек узоқдан яхши кўриб, умид узмай юргани яхши.\nОдамлар нозик-ниҳол, бўйчан, хипчадан келган қизларни ёқтиришади, бироқ Қаримга бунақа қизлар узун, чиллакчўпдай ориқ, яъни хунук кўринади.\nМоҳбиби деганимиз эса исми жисмига мос — ўн тўрт кунлик ойдек тўлагина, ойкулчадек ширингина қиз эди.\nМоҳбибининг шундай чиройли исмини бузиб, «Мабийи» деб чақиришлари Каримга жуда оғир ботади. Ҳамма шундай деб чақиради, паспортида шундай ёзилган экан. Моҳбибига метрика берган қай бир чаласавод, кар, тўнка котибнинг иши-да бу! Ноилож Карим ҳам тишини тишига босиб, Моҳбибига «Мабийи» деб мурожаат килади, Лекин у билан ҳар куни, ҳар соатда хаёлан сўзлашганда, албатта «Моҳбиби» деб шивирлайдк. «Мабийи»— «Ма, бийи — бийи, мана буни ол», деган каби яфда хунук эшитилади, ахир.\n«Моҳбиби, мен сизни севаман!»\nКарим тунни, кўрпага киришни сабрсизлик билан кутади, ётгани заҳоти бошини кўрпага буркаб, Моҳбиби билан ширин-ширин, одамни энтиктирадиган суҳбатларни бошлаб юборади.\nМоҳбиби индамай бош эгади, Карим Моҳбибининг қўлларидан ушлайди, Моҳбиби ўзини олиб қочмайди. Моҳбибининг қўллари шундай майин, юмшоқки... Карим Моҳбибининг қўлларидан ушлаб ўзига тортади. Моҳбиби унга тикилади, кўзларида — «Қўйинг!» деган ҳаё. Моҳбиби эгилиб, юзларини бекитиб олади, Карим эса унинг юзини кўрмоқ-чи... Моҳбиби бошини кўтармайди, фақат Каримнинг қўлларини қисиб қўяди — оҳиста, беозор...\nКейин... Кейин улар жимгина кетишади. Моҳбиби Каримнинг елкасига бош қўяди, сочлари Каримнинг бўйнини қитиқлайди, ёқимли, маст қилғувчи ҳид таратади...\nМоҳбибининг сочлари қанақа ҳид таратади? У нима билан бош ювар экан? Бирга кетганларидан сўнг Карим нима дейди? Йигитлар севган қизига очиқ-ошкора, севаман, деб гапиравермайди. Севги уларнинг дилида, бошқа нарсаларни гаплашиб ўтиришганда эса кўзида бўлади. Лекин мум тишлаб кетавериш ҳам яхши эмас-да.\nКарим ширин хаёлидан янглишиб кетади-да, ҳаммасини қайта бошдан бошлайди...\nБилмайди — қанча ётади, ишқилиб, не маҳалда кўрпа тагида дами қайтиб кетади-да, бошини очади; ҳамхужраси Бурҳонга сездирмай, секингина уф тортади; яна икки-уч соат ухлолмай, ўйланиб ётади.\nУч йилдан бери шундай. Уч йилдан бери Карим азоб чекади, ўртанади.\nЭнди бу юрак сирининг сирлиги ҳамма биладиган оддий гап бўлиб қолган. Йўқ, уни Адҳам ёймади. Адҳам ўзининг ўрисча китоблари, севимли ёзувчилари, бир-иккита ўзига ўхшаган дардкашлари билан бўлиб, Каримнинг муҳаббатини эсга ҳам олмагандир. Моҳбибини яхши кўришини Каримнинг ўзв билдириб қўйди. Доим Моҳбиби кўринадиган жойга ўтириб олиб, , билан кўз уриштирганда лавлагиси чиқиб, Моҳбиби бирон нарса сўраса, гапидан адашиб, севгисини ҳаммага ўзи ошкор қилиб юрдн. Ахир, нима қилсин — уч йил натижасиз севиб юришнинг ўзи бўладими! Устига устак, кўнглидагиси — кўзида, бетига қарасанг — ичи кўриниб турадиган бола бўлса...\nЯхшими, ёмонми, Карим шундай яшаб келаётган, куни ўтаётган эди. Балки Бурҳоннинг бир гапи бўлмаганда, Карим эски дардини ортмоқлаб тўртинчи, ундан бешинчи курсга ва шу кўйи — Моҳбибига дардини айтолмай, қишлоғига жўнаб кетармиди?\nБаҳорда — қизлар қишлик рўдаполарини ташлаб, аввал енгилроқ ёмғирпўшда, сўнгра кўзни қувнатиб, кўнгилни эзадиган гуногун кўйлакларда дарсга қатнай бошлаганларида, Бурҳон ижарахонада олма арчиб ўтириб, шундай деб қолди:\n— Шу-у, Мабийингиз бўйи пакана бўлса ҳам, истараси иссиққина, а? Яхши хотин чиқади шундан. Ё нотўғрими, Каримбой? Бир гапириб кўрсангиз бўларди — кейин мазза қилиб яшайсиз: қайнатангиз — совхоз директори; институтни қизил диплом билан тугатган куёвтўранинг тагларида машина! Анови Ҳайит дегани бор-ку, жуда олғир кўринади қизингизни шу илиб кетар-ов...\nКаримни иссиққина уйдан қаҳратон кўчага ҳайдаб чиқиб, бу ҳам етмагандай, устидан бир пақир совуқ сув қуйиб юборишгандек бўлди.\n— Қайси Ҳайит?—деди у ичи қалтираб.— У… Унинг қизи бор эмасми?\nБурҳон: «Ҳай ошнам-эй, жуда соддасиз-да», дегандек бош чайқади, кулди. Олмадан бир бўлак қирқиб, пичоқ учида Каримга узатди:\n— Унга ўхшаганларнинг қизи битта бўладими! Бугун бирови билан юрса, эртага бошқасини айлантиради.\nКаримнинг томоғидан олма ўтмади, бўғзида туриб қолди.\n— Ҳадемай битиради: бир ой ўтади-кетади,— дея олма кавшаб давом этди Бурҳон.— Дипломга қўшиб совхоз директорининг қизини ҳам олиб кетса, нима, хешиб чиқадими? Эй, ошнам, улар яшашни билади!\nКаримнинг кўнглида нуқта каби муаллақ юлдуз чақнади, ундан ўткир санчиқ таралиб, кўкрак қафасини тешиб чиққудек оғритди.\nНимадир қилиш керак эди! Карим ҳозир нимадир қилмаса, ҳоли не кечишини ўзи ҳам билмасди.\n— Яна ейсизми?—деди Бурҳон.— Яхши олма экан. Яна бир бўлак. Мозорбосди, Қўшработдан.\nКарим бош чайқади.\n— Шу қизларга ҳам ҳайронсан,— деди Бурҳон.— Қаранг, шу Салимача ҳам ўзига топиб олибди-я. Йигити, бечора, физфакда аспирант, домла эмиш, шўрингга шўрва тўкилгур...\nБурҳоннинг жағи очилиб кетди: Салиманинг читтакдек эканлигию йигитининг ғирт аҳмоқлигини роса чайнади, кейин ўзининг соддагина қишлоқ қизига уйланиб (олий маълумотлисининг нози-фироғи ҳам дипломига яраша бўлиб, «Мен сендан кам эмас», деб турар экан), тинчгина турмуш кечириш ниятини билдирди; қишлоқларида «Бурҳонжон акам қачон бизга оғиз соладилар», деб сочини ўриб ўтирган қизлар сон-мингта эмиш.\nКарим унинг гапларини диққат билан тинглаб, ишқилиб, яна Моҳбиби ҳақида гапириб қолмасин, дея юрак ҳовучлаб ўтирди.\nЛекин кўнглидаги оғриқ зўрайгандан-зўрайди, бунга чидашнинг сира иложи йўқ эди: «Моҳбиби» деган номнинг ўзи нур ўрнига совуқ бир оғриқ таратаётган ойга ўхшаб қолди — фақат Каримнинг кўнгли эмас, шу торгина ҳужра, ташқаридаги кенг дунё ҳам оғриққа тўлиб кетгандек, гўё ҳаво ҳам томоқни тирмалаб ўтиб, ўпкага санчилар эди.\nКарим ётоққа отланди. Жуда боргиси келди. Ҳужрада ортиқ қололмас эди.\nКийинаётиб ойнага қаради-ю, дарров кўзини олиб қочди: ойнадан кўримсиз, бешинчи курсдаги ҳасип мўйловли, жингала сочли, етмиш сўмли жез тугма кўйлак, икки юз эллик сўмли жинси шим кийиб юрадиган Ҳайит — қизларнинг «Ҳайит акажон»ига солиштирганда эса жуда хунук, бурунбой бола—ўзи қараган эди.\nШу Бурҳонларга ўхшаб ҳеч кимни севмай юрса нима қиларди, а? Бу нима азоб!\nКарим тўғри Моҳбибиларнинг хонасига борди. Тақиллатган эди, ҳеч ким очмади. Эшикни итариб кўрса, ичкаридан қулфлоғли экан. Бирдан хаёлига келган мудҳиш, даҳшатли манзарадан ўзи ҳам қўрқиб кетиб, эшикни гурсиллатиб урди. Салдан кейин зшик қия очилди-да, Турсунойнинг чўчиган, уйқуга пишмаганидан ола-кула бўлиб кетган кўзлари кўринди.\n— Э-э,— деди Карим.— Э-э, ухлаб ётувдинглар-ми? Мен...\nТурсуной эшикни қарс уриб ёпиб олди. Карим шундан сўнг ҳам жойидан қимирламай, бир-икки ғўлдиради, ёпиқ эшикка:\n— Кечирасизлар,— деди.\nЛекин кўнглидаги оғриқ бирдан қўйиб юборди:\n«Ухлаб ётишибди ку! Эҳ, мен бўлсам...— деб шодланди у.— Ухлаб ётишибди-я!» ,«\n«Агар эшикни Турсуной эмас, Ҳайит очганда нима қилардим? Нима ҳам дердим?»—сал ўтмай Карим шундай ўйлади. Майкачан, сочлари тўзғиган Ҳайитнинг: «Ҳа, ошна, нимага бизиинг ишимизга тумшуғингизни суқяпсиз?» дегандек қарашини кўз олдига келтирдию ич-ичигача қизариб кетди.\nДаҳлизнинг ўртасида Адҳам унга қараб турган эди.\nКаримнинг кўксида нимадир ғарчча қирқилиб кетгандек бўлди— ихчам-ингичка, Каримдан узун Адҳам жуда ўткир, одам сесканарлик нигоҳини унга санчиб турган эди.\nКарим тўғри унга рўпара юрди.\nАдҳам индамай қўлини чўзди, бошқа бирон жойи қилт этмади. Карим унинг қўлини негадир қаттиқ қисди. Адҳамдан «ҳа» билан «ҳим»га ўхшаган бир товуш чиқди.\n— Шу,—деди Карим унинг қўлини қўйиб юбормай,— ўзим...\nАдҳам қўлини тортди. Жилмайди —лабидан ип қочди. Шу ип Каримпинг бўйнига сиртмок бўлиб тушди.\n— Қани, киринг,— дея Адҳам ортига бурилиб эшикни очди.\nКарим унинг ортидан судралди.\nАдҳам турган хона торгина, икки кишилик, лекин Адҳам комендант билан келишиб, ёлгиз ўзига тўғрилаб олган эди. Хона жуда шинам, девордаги трубка тишлаган серсоқол одамнинг расмини айтмаган-да, бошқа биронта ортиқча безак йўқ. Столда очиқ китоб, бир даста қоғоз — усткисининг ярмигача ёзилган.\nХона рангсиз, хира, қоронғироқ; фақат каравотнинг бош учидаги гулдор сочиқ кўзга яққолроқ ташланади.\nБилинар-билинмас тамаки ҳиди кезадн.\nКарим стол ёнидаги курсига ўтирди, нима дейишини билмай, жим қотди.\nАдҳам хона тўридаги яккаю ягона креслога чўкди. Деразага орқа ўгирганидан юзи сирли тус олди.\n«Шунақа нарсаларга пул сарфлаб, магазиндан эринмай кўтариб келганини айт», деб ўйлади Карим креслога суқланиб боқар экан.\nАдҳам дабдурустдан сўради:\n— Мабийининг олдига келувдингизми? Карим талмовсиради:\n— Э, йўғ-а, ўзим шундай...\n— Нима, ўзим шундай?\n«Бунинг ҳам Моҳбибига кўнгли борми? Бунча текширмаса,— деб ўйлади негадир Карим.— Менга йўл бўлсин! Қайси қиз бунга йўқ дейди?»\n— Нима, ўзим?—деб такрор сўради Адҳам.— Яширишнинг нима кераги бор? Келдим деб айтинг, ҳеч ким сизни айблаётгани йўқ-ку.\nКарим миқ этмай бошини эгди, қўлларини кийиштирди.\n— Шуни ростдан ҳам яхши кўрасизми?—деб яна уни найзага илди Адҳам.\nКарим рад қилгиси келди-ю, лекин бунга керакли гап тополмаганидан, ноилож бош иргаб, Адҳамнинг гапини тасдиқлади.\n— Ҳа, яхши,— деди Адҳам бир оз ўйланиб тургач.— Яхши кўрасиз. Яхши кўрсангиз, нега шуни ўзига айтмайсиз? Уч йилдан бери нима қилиб юрибсиз? Ё Мабийининг ўзи келиб, «Каримбой, мен сизни севаман», деб айтишини кутяпсизми?\nКаримнинг кўнглида умид йилтиллади.\n— Нима қилай бўлмаса? Адҳамнинг жаҳли чиққандек бўлди:\n— Гаплашинг! Бу юришдан иш чиқадими? Нима қилай эмиш. Бирон йўлини топиб айтинг-да!\nКарим ҳозир Адҳамнинг узоқ гапиришини, ўз тажрибаларини сўзлашини ва охирида Моҳбибининг кўнглини олиш йўлларини бирма-бир кўрсатиб беришини хоҳлар эди. Адҳамнинг жаҳл аралаш гапираётгани ҳам унга ўтиришди, кўнглида нимадир юмшади; бирдан енгил тортиб, отасидан танбеҳ эшитаётган боладек, йиғлагиси келди.\n— Нима, Мабийингиз осмондаги ойми? Ҳаммага ўхшаган бир қиз-да. Сизнинг ҳам камчилик жойингиз, йўқ. Э, уч йилдан бери огзингизга талқон солиб юрибсиз-а, тавба! Бориб, «Мабийи, сизда икки огиз гапим бор эди», деб гаплашиб олиш шунча қийинми? Ҳарҳолда, уч йил қийналиб юришдан кўра осонроқдир.\nКаримнинг кўнглида нотайин, умидсиз огриқ яна турди.\n— Ё Мабийига ўзим айтайми?—деди Адҳам. Карим чўчиб кетди.\n— Йўғ-э, нималар деяпсиз,— деди у шоша-пиша, худди Адҳам ҳозир Мабийининг олдига борадигандек.— Нима деб ўйлайди ахир!\n— Бўлмаса, ўзингиз бориб айтинг-да.\n— Хат ёзсаммикан?—деди у юрак ютиб.\nАдҳам заҳарли илжайди — бир зумда Каримдан узоқ-узоқларга кетиб қолди.\n— Хат?! Ғазал ёзиб бера қолинг, «Ишқингда зор ўлдим, нетай», деб. У ҳам сизга «Кел, ғарибим, ўлдим мано», деб жавоб қайтаради.\n«Мунча тили аччиқ бунинг!»— Каримнинг ғаши келди.\n— Кулманг! :\n— Куладиган гапни айтяпсиз-да,— деди Адҳам сал юмшаб.\n— Бўлмаса, нима қилай?—деди Адҳам эзилиб.\n— Менга қаранг,— деди Адҳам.— Нима, тилингизга тирсак чиққанми? Боядан бери эшакнинг қулоғига танбур чертяпманми!\nКарим ўзи кутмаган ҳолда зорланиб кетди:\n— Қачон борсам хонасида одам бўлади. Ўзи ўтирган вақтида энди гапираман, десам, биров кириб қолади. Ўтириб-ўтириб қайтиб келавераман. Ўзи кўпҳам боравермайман-ку-я. Ҳайит ака кўп борар экан.\n— Хўш?—деб ажабланди Адҳам.—Хдйит борса нима бўпти? Карим ўнғайсизланиб қолди.\n— Билмасам, у ҳам Мабийига...\n— Э, сизда калла борми ўзи?—деди Адҳам.— Елканинг устида нимани кўтариб юрибсиз? Х,айит уни... Мабийи уни бошига урадими? Ҳайитнинг Гулнораси унга қариндош-ку, шуни ҳам билмайсизми?\nКарим изза бўлди.\n— Бурҳон... бугун шунақа де б... Адҳам қўл силтади.\n— Э, қўйсангиз-чи. Одам қуригандай, шу махсимчага ишонасизми? Каримнинг кўнгли сал ёришгандек бўлди. Адҳам сукут сақлаб турди-да:\n— Хрзир нима қилишяпти экан?—деди.\n— Кимлар?—деди Карим.\n— Кимлар бўларди?—деди Адҳам.— Мабийилар-да.\n— Нима эди?—деди Карим.— Ухлашяпти. Адҳам Каримга тик қаради:\n— Ҳозир бориб Мабийидан бошқасини чиқариб юборсам... айтасизми? Каримнинг тиззаларигача титроқ тушди.\n— Ҳозир-а? Э, йўқ, бўлмайди.\nАдҳам ўзини ҳайронликка солиб, қўлларини керди:\n— Нега бўлмас экан?\nКарим индамади. Адҳам чуқур нафас олди:\nКарим Адҳамга мунғайиб қаради.\n— Каримбой, жўра,— деди Адҳам.— Шу битишли хотин ҳам ўғил туғадими, деган гап бор. Бу латтачайнарлигингиздан маънили иш чиқмайди, оғайничалиш. Ё бориб Мабийига очиқ айтинг, ё ундан тамом воз кечинг. Бунақа резинкадек чўзманг.\n— Майли,— деди Карим бирдан.\n— Бугунми? — Адҳамнинг товушида ғалатн, ёқимсиз бир қувонч бордек эди.— Хўш?\n— Йўқ, бугун эмас,— деди Карим бўғиқ овоз-да.— Эртага. Майлими?\nТун—узундан-узун - йўл, қиррали тошлар қизиб-чатнаб ётган тошлоқ азоб эди. Карим ана шу йўлдан ҳар қадамда бир қоқилиб-йиқилиб кетаверди.\nМоҳбиби гоҳ Каримни энтиктирар, гоҳ тескари қараб, Ҳайитми ё шунга ўхшаган бировнингми елкасига бош қўйиб ғамзали кулар, гоҳ Каримга ялинар, гоҳ Қаримни ялинтирар эди.\nБу қайноқ, телба-тескари хаёллар узра яратганнинг ўзи каби лоқайд, мағрур Адҳам креслода оёқ чалиштириб, уч-тўрт жойидан букланган исфиҳондек ваҳм солиб ўтирар эди.\nШу кеча Каримнинг Моҳбиби ҳақида ўйлаган неки ўю-хаёли бўлмасин, ҳаммаси Адҳамга урилиб, парча-парча қирқилиб кетаверди.\nҲовлидаги водопровод жўмраги туни билан жириллаб чиқди.\nТомдаги мушуклар икки марта нағма кўрсатди.\nКарим ухлаб-ухлаёлмай, мудроқ ётганда Бурҳон уни туртди, лекин у ҳозир туришини, нонушта қилишини, сўнгра тиқилинч автобусда институтга боришини, у ерда Моҳбибини кўришини, айниқса, Адҳамнинг суяк-суякка қадаладиган нигоҳига дучор бўлишини ўйлаб, кўзини очмади: жўрттагача эловсираб, деворга ўгирилиб олди.\nБурҳон ювиниб келди, қиртиллатиб соқол олди; таранди, сочи дағал эди, тароқ текканда чисирлади. Карим буни аниқ эшитди, негадир кўнгли ғалати бўлиб кетди. Бурҳон узоқ нонушта қилди: чойни пиёлага қулқуллатиб қуйди, хўриллатиб ичди, оғзини чапиллатиб нон еди, устма-уст томоқ қирди, йўталди—Карим бу товушларнинг барчасини тинглаганча ижирғаниб ётаверди.\n— Ҳў, Карим,— деб чақирди Бурҳон.— Биринчи пара — Ҳакимова. Туринг, кеч қоласиз.\nКарим кўзларини қаттиқроқ юмиб олди: Ҳакимова домла уни осса осиб юбора қолсин.\n— Ўзингиз биласиз,— деди Бурҳон.\nБурҳон чиқиб кетганидан кейин Карим кўзини очди.\nҲаво қандайдир бўғиқ, оғир; деразадан кўриниб турган осмон туссиз эди.\nКарим ташқарига чиқиб, анча вақтгача зинада мудраб ўтирди. Кейин сакраб турди-да, ҳовлини гир айланиб чопа бошлади, узоқ чопди. Сўнгра бадантарбия билан машғул бўлди: барча билган усулларини қайтақайта такрорлади; танасининг турли-туман жойларидаги мускулларини пишитувчи машқлар бажарди, икки қўлига тиралиб, санаб, ўттиз марта ётиб турди. Аъзои баданига тер кўпчигач, бе-лигача яланғоч бўлиб, пишқира-пишқира роса ювинди.\nКарим бу орада Моҳбибини, Адҳамни, бугунги бўлажак учрашувни ўйламасликка тиришди.\nСтол устида анчагина колбаса, сариёғ, уч-тўрт чақмоқ қанд, юмшоққина нон қолган экан, Карим қанднинг ҳаммасини чойга солиб, ажабтовур иштаҳа билан нонушта қилди. Кейин танасида ёқимли ҳорғинлик ҳис зтиб, каравотга чўзилди.\nЎйлаган ўйининг маънисига ҳам бормай, бир оз ётганини билади, кейин кўзи илиниб, донг қотибди.\nКарим кўзини очганда устига офтоб тушган эди. Ҳаво очилибди. Вақт тушдан оғиб ўтиб, соат миллари тўртга яқинлашиб борар эди.\nКарим уйқуга тўйган, тиниққан, таъби равшан тортган эди. Бўлажак учрашув унинг хаёлида мавҳум бир нарсадек тикланди.\nБориб Моҳбиби билан гаплашгандан кўра, офтоб қоплаган иссиққина кўрпа тагида роҳатланиб ётиш минг карра яхшироқ эди. Керак бўлса, Моҳбибининг ўзи келсин, Каримдан «Мени севасизми?», деб сўрасин. Оҳ, қани эди шундай бўлса! Карим кўрпадан чиқмай, бош ирғаганча тасдиқлаб қўя қоларди. Ё бошини сал кўтариб, Моҳбибига қараб жилмайиб... Лекин Моҳбиби сира келмайди-да — Каримнинг ўзи бориши, бугун, ҳозироқ бориши керак. Қаёқдан ҳам шу Адҳам аралашди?\nБориш керак. Бормаса бўлмайди. Бўлмас экан! Адҳам совуқ бўлса ҳам, мард йигит. Рост, судралиб юришдан иш чиқмайди. Латтачайнарликдан иш чиқмайди, оғайничалиш. Таваккал-да! Ҳа, Моҳбиби унга қарамаса, шу билан дунё тугаб қоладими, ҳаёт тўхтайдими? Ундан яхшироқ қиз қуриб кетибдими! Карим ҳали ёш бўлса, аъло ўқиса. Ким билади, келажакда институтларда ишлаб, кўтарилиб кетадими? Моҳбиби-чи, албатта қишлоғига кетади-да, бошқа қайга ҳам боради. Қиз бола-да, додини кимга айтади. Қишлоғига боргандан кейин тракторчигами, сувчигами, жуда бахти чопса, адабиётнинг «А» ҳарфини ҳам билмайдиган агрономми ё пиёниста мол дўхтиригами бериб юборишади. Беш йил шаҳарда ўқиган қизни ҳамма ҳам ишониб, жон деб олавермайди. Кейин Моҳбибининг ўзи пушаймон ейди. «Эҳ, ўшанда Каримдек йигитнинг кўнглини оғритиб катта аҳмоқлик қилган эканман, тузатиб бўлмас хатога йўл қўйган эканман», деб умр бўйи эзилиб ўтади. Эри бўлса ҳар куни кирлаб, тердан тарашадай қотган кўйлагини ечиб отади-да, китоб ўқиб ўтирган Моҳбибига: «Ҳей, хотин! Мабийи, деяпман! Ҳе бийингни... Этикни торт, йиғиштир байти-ғазалингни, чойни опке!», дея сансираб бўкиради... Замон айланиб, Карим ўз машинасида, йўқ, давлатнинг хизмат машинасида маданий аҳволни текширгани уларнинг Сариосиёсига бориб қолади; шундоқ муюлишда рулни бураётиб, челак кўтарган, озиб шафтолиқоқидай бўлиб қолган Моҳбибига кўзи тушади. Моҳбиби ҳам уни кўриб, турган жойида, кўзида ёш, қотиб тураверади.\nЭ, шундан бошқа гап қуриб кетибдими! Моҳбибининг бахтсизлиги унинг ҳам бахтсизлиги эмас-ми? У ҳам азоб чекмайдими, эзилмайдими? Кейин, Моҳбиби ҳам жуда кўчада қолгани йўқ. Агар тегаман, деса, ҳамма ҳам ноз қилавермас. Адҳамнинг-ку йўли бошқа, лекин шу Бурҳончанинг ўзи питирлаб қолса керак — сўлакайи оқиб турибди-ку, истараси иссиқ, пули кўп, отаси совхоз директори, деб.\nБориш керак. Адҳамга ваъда бермаганда, у билмаганда, бошқа гап эди. Бормаса, у Каримни қўрқоқ деб ўйлайди. Карим қўрқоқлардан эмас. Қани, борсин-чи, кейин бир гап бўлар-да, ахир.\nЁтоққа яқинлашгани сари Каримнинг оёқлари оғирлашиб, босган қадами орқага кетаверди. Гўё ҳамма деразалардан уни кузатиб туришгандек, бошини кўтаришга журъат қилолмади.\nЗиналар бунча кўп!\nДаҳлиз бунча сирли, бунча диққинафас, бунча ваҳимали!\nКарим зиналардан кўтарилиб олгач, тўртинчи қаватнинг даҳлизида туриб қолди: тўғри Моҳбибиларнинг хонасига борсами ё олдин Адҳамга учраб ўтсами? У балки Каримнинг келишини кутиб, ҳали қизларни чиқариб юбормагандир.\nКарим Адҳамнинг эшигини очдию остонада қотди: Турсуной узала тушиб ётган Адҳамни қучоқлаб ўтирар эди!\nТурсуной сапчиб турди, саросима билан ёқасини тўғрилаб, Каримга ўқрайиб тикилди.\nАдҳам бамайлихотир «Келинг», дея ўрнидан қўз-ғалаётган эди, Карим бурилиб, секингина эшикни ёпди, алланечук қалтиради, нимагадир алами келди. Орқасидан Адҳамнинг «Карим!», деган ғалати меҳрибон овози ва Турсунойнинг асабий қиқирлагани эшитилди.\nБеҳаё! Эшигини бекитиб олмайдими!\nГўё ҳеч гап бўлмагандек, Адҳам чиқди.\n— Сизни деб, мана, биттасини овунтириб ўтирибман,— деди у Қаримнинг елкасига қўлини қўйиб,\nКарим ўзини жуда ожиз, бахтсиз ҳис қилди. Адҳамнинг қўли тагида елкаси эзилиб кетаётгандек бўлди.\n— Боринг,— деди Адҳам шивирлаб.— Хонасида ёлғиз ўтирибди. Биров кириб қолмасидан... Нега кечикдингиз? Майли, боринг.\nКарим кетди. То Моҳбибиларнинг хонасига етгунча ортига ўгирилишга журъат қилолмади: Адҳамнинг нигоҳи унинг елкасига қўш найзадек тиралиб борар эди. Эшикни тақиллатишдан олдин бурилиб қаради: Адҳам югуриб чиққан Турсунойни ичкарига итариб юборди-да, ортидан ўзи ҳам ки-риб кетди.\nКарим эшикни секингина чертди, нафасини ичига ютиб, қулоқ тутди -жимлик. Яна чертди. Каравотнинг ғижирлагани эшитилиб Моҳбибининг «Кираверинг», деган жиндай ҳаяжонли товуши келди. Карим елимлаб қўйилгандек, жойидан жилолмади.\nЭшикни Моҳбибининг ўзи очди. Каримнинг тилига гап келмади, у гаранг, гунг, кар эди, фақат кўзлари очиқ; бошини қуйи солганича Моҳбибига эргашиб ичкари кирди.\nКарим биринчи сезган нарса — қизлар хонасида пайдо бўладиган ҳид бўлди: қандайдир қуюқ, ёпишқоқ...\nКарим эгилиб бошмоғининг боғичини бўшатди, лекин ечмай, шундоқ эшикка тақалган каравотга ўтириб олди.\nНа Каримдан гап чиқди, на Моҳбибидан.\nКарим Моҳбибига қарашдан қўрқиб, тўғрига —ешиги очиқ шкафга кўз ташлади: шкафда икки-учта кўйлак, яшил ёмғирпўш, битта йигитларнинг костюми (кимники бўлса), унинг ёнида эса сарғиш ичкўйлак осиғлиқ эди. Албатта, Карим биринчи бўлиб шу ичкўйлакни кўрди. Бир зум ўйланди: ичкўйлак калтагина эди, бу хонада турувчи Моҳбибидан бошқа қизларнинг ҳаммаси бўйчан эди, Каримнинг юраги гумуриб кетди-да, ичкўйлакдан кўзини олиб қочди, лекин ичкўйлак яна ўзига қаратди. Моҳбиби буни сезиб қолди шекилли, илдам туриб келиб шкафни ёпиб қўйди.\nКарим ялт этиб Моҳбибига қаради, Моҳбиби ҳам қизариб кетган эди, юзини тескари бурди.\nЭнди Карим гапириши керак эди.\nЛекин қизларнинг нафаси, атир-упа, кийимларнинг, бурчакдаги кир-чир челакнинг иси қоришиб кетган бу ҳид Каримнинг димоғига қаттиқ ўрна-шиб, шусиз ҳам гапга келмаётган тил-жағини боғлаб турар эди.\nҚарим Моҳбибига қарамаса ҳам, кўз қирида унинг бир неча марта сабрсиз нигоҳ ташлаганини сезди.\nАнча вақт ўтди шекилли, Қаримнинг томоғида нимадир ғўлдираб;\n— Шу-у-у,— деган товуш пишиллаб чиқдию бирдан ўчди.\nМоҳбиби ўтирган каравот ғижирлади, Карим баттар букчайиб кетди.\nКарим афсун қилингандек, мутлақо тилдай қолиб, оғзига талқон солиб олди.\nНега Моҳбиби индамаяпти?\nКарим Моҳбибининг нега бундай ўтирганини, ўзининг нима мақсадда келишини Адҳам олдиндан айтиб қўйганини англаб етди. Англади-ю, ҳозир, худ-ди шу топда Моҳбибидан, ўқишдан, шаҳардан — ҳамма-ҳаммасидан воз кечиб, тўппа-тўғри қишлоғига пиёда қочиб кетгиси келди. Айниқса, қизларнинг ҳиди гупиллаб уриб турган шу хонага чопиб чиққиси келди.\nЛекин бунинг ўрнига бошини тиззалари қадар эгиб, бошмоғига тикилди. Қўнғир ранги униқиб, оқариб қолган бошмоғи аста-секин каттариб бораётгандек туюлди. Мойлаш керак экан, эсидан чиқибди.\nМоҳбиби йўталди. Йўқ, атайлаб эмас, шамоллаганга ўхшайди.\nЖимлик жуда баҳайбат, вазмин бир нарсага айланиб, Қаримнинг бошидан босди. Карим ҳозир гапириши кераклигини, ҳозир гапирмаса, кейин кеч бўлишини билиб турса ҳам, тили айланмас, бунинг ўрнига гавдаси оғирлашиб, қулоқлари шанғиллар эди.\n«Бурним қонаб кетмасин, ишқилиб», деб ўйлади у.\nБошини тиззалари орасига олиб, қаттиқ қисгиси келди унинг.\nЯна қанчадир вақт ўтди.\nМоҳбибининг каравоти яна ғижирлади — у ўтирган жойидан чўзилиб, дераза токчасидаги китобни очишдан олдин Каримга бир зум тикилди. Карим буни ҳам сезди. Китобнинг варақлари шилдиради. Каримнинг ичидан нимадир кўтарилиб келиб, ҳиқилдоғига кўндаланг бўлди; кутилмаганда ундан товуш чиқди:\nОвоз жуда майин, нотавон эди — хижолат тортганидан Каримнинг боши тиззалари орасига тушиб кетди.\nО, шундай пайтларда бирдан учиб кетсанг, эртаклардагидек турган жойингда йўқ бўлиб қолсанг!..\nАнчадан бери кўксини чангаллаб ётган оғриқ бирдан ташқарига отилдн — бўгиқ, бешафқат:\n— Мабийи!.. Ишонинг! Яхши кўраман сизни!\nБирдан боши енгиллашиб, бўм-бўш бўлиб қолди — у қаддини ростлаб Моҳбибига қаради.\nМоҳбиби китобни икки қўллаб тутиб, кўзларини катта-катта очганча, Каримга тикилиб ўтирган ади.\n— Мабийи?—деди Карим негадир юраги шувиллаб.— Нима дейсиз?\nМабийи ўзгарди; юзида, қалин лабларида қотган табассумга ўхшаш ўлик бир ифода суратланди, кўзларига Каримга мутлақо ёт бир бефарқлик қалқди,\nКаримнинг юраклари эзилиб кетди, шунда ҳам умид узмай Моҳбибига термилди.\n— Мабийи? Мабийи!\nМоҳбиби бош чайқади — бунинг маъноси ўз-ўзидан аён эди: тамом, ҳаммаси тамом бўлди! Ёмон бўлди, жуда ёмон!\nҲали даҳанаки жангнинг уришишгача бориб етмаслигига умид қилиб турган бир пайтда дафъатан тушириб қолинган муштдан сўнг кўтариладиган аламли бир газаб Каримнинг кўнглига ўрмалаб кела бошлади.\n— Карим, қўйинг, керак эмас шунақа гаплар,— деб ниҳоят тилга кирди Моҳбиби.\nКаримнинг сўнгги умиди чирс этиб ўчди.\n— Йўқми?—деди у.\n— Қўйинг.— Моҳбибининг овози Каримнинг кўнглини ёқимсиз тирмалади.\nКарим отилиб турганича Моҳбибининг ёнига бориб қолганини билмади.\nМоҳбиби унга қараб қўрқиб кетди.\n— Мабийи, йўқми, деяпман?—деди у ҳансираб.\nМоҳбиби секин бош чайқади.\nКаримнинг кўз олди қоронгилашиб, худди йиқилиб бораётгандек, Моҳбибининг елкаларидан ушлаб олди.\n— Менга қаранг,— деб иҳранди.— Менга қаранг деяпман!\nМоҳбибининг елкалари тўла, қаттиқ эди, Каримнинг қўллари ботмади,\nМоҳбиби унинг қўлидан чиқишга уриниб, юлқинди, бошини кўтариб газаб билан тикилди. Карим ҳам ундан кўз узмай, елкаларини қаттиқроқ чангаллади.\nКитоб полга тушди.\n— Қўй-йи... Қўй, деяпман сенга,— деб чинқириб юборди.\nШу онда ёввойи ғазаб Каримнинг бўғзига чангал солди, ҳаво йўлларини тўсиб қўйди.\nКарим Моҳбибининг елкаларини қўйиб юборди, кейин... бирдан қулочини керди-да, Моҳбибининг юзига шапалоқ тортиб юборди. Яна нимадир бўлди шекилли, Карим зарбани Моҳбиби эмас, ўзи егандек қалқиб кетди.\nМоҳбиби каравотга ағанаб тушган, кўйлаги юқорига сирилиб, оёқлари очилиб қолган эди.\nХона чир-р айланиб, Каримга эшикни рўпара қилди.\nУзун коридор... Ортидан таъқиб этиб, елкасига пайдарпай гурсиллаб қоқилаётган қадамлар — ўзининг қадамлари; чўчинқираш, қизиқсиниш, ҳадик билан четланиб, липиллаб қолаётган юзлар, қизғишқорамтир йўлак, дарахтларнинг ғадир-будур таналари — Карим ўзига келиб қараса, шусиз ҳам кимсасиз паркнинг хилват бурчагига, кўзёшлари томоғига тиқилиб, ҳирқираганча ёмон, жуда ёмон сўкиниб боряпти.\nУ таққа тўхтаб, атрофга олазарак аланглади.\nКўз олдига Моҳбибининг қўрқувдан каттариб кетган кўзлари келди.\nУ яқиндагина бўялган ўриндиққа беҳол чўкди.\nЎриндиқдан сал наридаги ҳалқобчага бир тўп чумчуқ қўнди; бири қанотларини кериб чириллади.\nМоҳбибини урганда жимжилоғи унинг оғзига кириб, тишларидан сийралиб ўтган эди, Карим бирдан шуни эслаб, жимжилоғини, гўё ўшандан бери ҳўлдек, кафтига артди. Кўз ўнгига Моҳбибининг каравотда ағанаб ётгани, семиз сонларининг жуда аянчли тарзда очилиб қолгани, кўйлак тагидан пистоқи ичкўйлагининг титила бошлаган оқиш тўр ҳошияси чиқиб тургани келиб, инграниб юборди-да, қўлларини асабий силтади.\nЧумчуқлар гур-р кўтарилиб, нарироққа тушди. Уч-тўртта — ботирроқлари, чанқови босилмаган чоғи, дик-дик чўпчиб, ҳалқобчага яна яқинлаша бошлади.\nОҳ, шу иш бўлмаганда эди! Карим ёмон туш кўраётгандек, ҳозир бирдан сачраб уйғониб кетганда эди!\nКарим сакраб турди.\nЧумчуқлар бирдан кўтарилди.\nИжарахонанинг эшиги ланг очиқ эди. Тамаки тутатиб ўтирган Адҳамни кўриб, Каримнинг юраги орқага тортиб кетди.\n— Қаерларда юрибсиз!—деди Адҳам.\nЁнига борса, Адҳам уни уриб юборадигандек, Карим тўхтаб қолди, бўйнини елкаларига тошбақа сингари тортди, қунишиб олди.\n— Эшшак экансиз-ку!— дедн Адҳам ўқрайиб. Карим ҳақиқатан ҳам «ешшак» эканлигига бирдан кўнди.\n— Сиз тўнкани икки соатдан бери пойлаб ўтирибман-а!\nКарим тўнкаликка ҳам рози бўлди. Фақат ҳозир Адҳам уни аямай сўкаверса, сўкаверса... Ёки ҳовлига судраб чиқиб, лойга думалатиб, биғиллатиб тепса...\nЛекин Адҳам бирдан юмшади:\n— Ўтсангиз-чи. Нега қоққан қозиқдай туриб қолдингиз? Карим ўтди.\n— Нима бўлди ўзи?— деди Адҳам.— Нима қилдингиз?\nКарим индамай ерга боқди, кейин Адҳамга мўлтиради, яна ерга қаради.\n— Гапирсангиз-чи,— деб бетоқат бўлди Адҳам,— Сизга айтяпман, гапирсангиз-чи!\nКарим бошини буриб, деразага тикилиб олди. Нима деб гапиришни ҳам билмади.\n— Бунга бир гап бўлганми ўзи?—деди Адҳам қўлларини керганча ёнбошга ўгирилиб — худди ҳужрада учинчи бир киши ҳам бордек.— Қиз болани уриб, яна...\nПичоқ Каримнинг кўксига қадалди.\n— Қипқизил аҳмоқ экан-ку бу,— деди шафқатсиз Адҳам.— Бечоранинг жағи шишиб кетибди-я! Ўғил боламидики, шундай урса... Ё Мабийи билан муштлашишга борувдингизми?\nПичоқ қир-рт этиб Қаримнинг юрагини тешиб ўтди. Лекин Карим ўлмади, аксинча, миясида ярқ этиб нажот — ҳаммасидан биратўла қутулиш йўли очилиб кетди:\n— Қаёққа?— Адҳам истеҳзоли кулимсиради.\n— Ўқимайман! Э, ҳаммасини!..— Бирдан Каримнинг кўзига ёш қалқиб, томоғи ҳирқираб қолди.— Кетаман.\nАдҳам унга тикилганча анграйди:\n— Э, ўқишини ҳам, қизларни ҳам...— Карим баттар жазавага тушди, кўзёшлари тирқираб кетди. — Ҳозироқ кетаман!\n— Эсингизни еб қўйибсиз,— деб такрорлади Адҳам.— Эсингизни еб қўйибсиз.\nКарим Адҳамга алам билан қаради, кетса, ўзидан, ўзидан ҳам кўра Адҳамдан боплаб ўч оладигандек, баттар хуруж қилди:\n— Керак эмас. Ҳеч нарса керак эмас, Бориб трактор ҳайдайман, арава қўшаман, гўнг ташийман, гўнг! Ҳаммага бунақа шарманда бўлгандан кўра... Қишлоқда булардан минг марта яхши қизлар бор.\nАдҳам тўсатдан кулиб юборди.\n— Вой тентак! Мажнунвойни қара!—Адҳам кулишдан таққа тўхтади, кўзлари қисилиб, бераҳм тус олди.— Бўпти, йиғиштиринг нарсаларингизни! Жўнанг!— Кейин Каримга томон эгилиб, унинг елкасига шап этиб тушириб қолди.— Туринг. Кран тагига бир нарса ташлаб қўйганман. Кетар жафосига тортасиз. Э, калла!\nКарим «Кетаман» деган гапни ҳадеб қайтараверишдан қутулганига бир оз енгил тортди.\n«Ҳа, шум-эй!—деб ўйлади Карим, шишага илашган лойни водопровод жўмрагида ювар экан.— Бари бир яхши бола-да. Совуқ бўлса ҳам, одамнинг кўнглини оғритса ҳам яхши!»\nАдҳам уларнинг ижарахонасига бунгача сира келмаган эди.\n— Карим,— деди Адҳам сигарет тутатиб олишгандан кейин.— Бир гапнинг тўғрисини айтайми?\n«Ҳозир йиғлаганимни айтади!», деб ўйлади Карим юраги ивишиб.\n— Хафа бўлмайсизми?\n«Кўзёш тўкиш хотинларнинг иши, дейди. Майли, деса депти-да!»— Карим ўзига ҳам нотаниш хотиржамлик туйди.\n— Йўқ, хафа бўлмайман. Сиздан хафа бўлмайман.\n— Шу бугунги ишни...— Адҳам гапидан тўхтаб, Каримга тикилди.\nКаримга Адҳамнинг нигоҳи уни тешиб ўтиб, ортидаги бир нарсага қаттиқ ботаётгандек туюлди.\n— Шуни,— деди Адҳам ҳамон Қаримдан кўз уз-май,— мен уюштирдим.\nКаримнинг оёғи олтидаги тахта пол қаёққадир сурилиб кетаётгандек бўлди.\n— Шунақасига-да,— деди Адҳам.— Шу бола арзимаган қиз учун хор бўлиб юрадими, кел, шартта орасини узиб ташлайман, дедим.\nКарим илон авраган қурбақадек, оғзини каппа-каппа очди, яна тили айланмай, ичидан ҳирқироқ товуш келди.\n— Негалигини бугун кўрдингиз,— деди Адҳам ниҳоят ундан кўзларини олиб.— Мабийи сизни ёмон кўради. Қизлар ўзлари суймаган йигитларни ёмон кўришади. Сиз буни билмасдингиз. Бугун билдингиз. Билишингиз керак эди. Буёғи яхши бўлади.\nЛекин ҳозир Каримга яхши эмасди. Сира яхши эмасди. Унинг кўксини яна нимадир куйдириб ўтди, ўтган жойи ёмон из қолдирди:\n— Қуйинг,— деди Адҳам.— Ҳозир тушунтираман. Менга ишонаверинг. Ёмон ниятда қилмадим. То битиргунча унга илакишиб юраверар эдингиз, аммо бирон иш чиқмасди.\nКарим пиёлани чангаллади.\n— Қани!—деди Адҳам.— Сизнинг бугунги кундан озодлигингиз... Нега бунатса қарайсиз?\nКарим Адҳамдан кўзини олиб, қўлидаги пиёлага тикилди, пиёла титраётган эди.\n— Ҳали ҳам тушунмаяпсизми?\n— Йўқ, очиғи тушунмаяпман,— деди Карим ғўлдираб.— Шуни олдин тўғри ўзимга айтсангиз бўлмасмиди?\n— Майли, кейин... Айтсам ҳам бўларди,— деди Адҳам.— Бундан осони борми! Лекин менга ишонмас эдингиз, ишонсангиз ҳам...\nКарим ўзини камситилган ҳис қилиб, хўрлиги келди.\n— Нега, ахир? Мен шунақа... Адҳам бош чайқади.\n— Негалигини билмайман-у, лекин менга ишонсангиз ҳам... Бунақа масалада бировнинг айтгани, аралашгани билан иш битмайди. Айтганим билан, бари бир, кўнгил узмай яхши кўриб юраверар эдингиз. Бировнинг гапи билан ажралиб кетадиган бўлганингизда... Сиз уни севасиз-ку.— Адҳам яна битта сигарет тутатиб олди.— Лекин, шу қиз севишга арзимайди.\n— Нега унақа дейсиз?—деди Карим бу гапдаи енгил тортган бўлса ҳам. Адҳам қўл силтади.\n— Майли, ҳовурингиз босилгандан кейин ўзингиз билиб оларсиз. Ҳали уни унутасиз, унутганингиздан кейин ҳаммаси ойдин бўлади.\nАдҳам пиёланинг тепасидан чангаллади, пайлари ўйнаб кетди. Кейин бирдан Каримга қараб:\n— Сизга ҳавасим келади,— деди.— Нега менга бунақа қарайсиз?\n— Нимага? Бугунги аҳволимгами?— деди Карим, гарчи Адҳам бу ўйда эмаслигини, жуда муҳим гап айтмоқчилигини сезиб, бирдан ҳушёр тортган бўлса-да. Унинг ичида тошга ўхшаган бир қаттиқ нарса эриётгандек бўлди.\n— Рост,— деди Адҳам,— шундай бўлмаганда сизни ахтариб келмасдим. Карим тўлқинланди, томоғига алланарса тиқилди.\n— Тирик одамсиз-да,— деди Адҳам.— Менга ўхшамайсиз — сиз яхши кўрасиз. Майли, шу Мабийчани бўлса ҳам, яхши кўрасиз. Яшаяпсиз!\n— Сиз-чи!—деди Карим.— Қайси қизсизга...\n— Йўқ, буни сизга тушунтиролмайман,— деди Адҳам бирдан тундланиб.— Умуман, севмай яшаш ёмон, демоқчиман. Одамнинг кўнгли ўлади. Ўлик кўнгил билан яшаш қийин.\nАдҳам ҳозир жуда чиройли кўринарди: оқаринқираган, чўзинчоқ юзи, пешанасига тушган, салгина йилтираб турган сочи, маъюс чақнаётган кўзлари, қирра бурни, текис бичимли лаблари, ўртаси салгина пучуқ ияги, узун бўйни, кулранг, оҳорли кўйлаги — бор кўриниши жонли ҳайкалдек Каримни сеҳрлаб, олам-жаҳон ҳавас, қандайдир илиқ ҳасад уйғотар эди.\n— Баъзан йиғлагим келади,— деди Адҳам рўбарўсидаги битта Каримга эмас, балки юзлаб содда бахтли каримларга қараб.— Аммо йиғлолмайман — дийдам қотиб кетган. Ҳатто йиғлашни ҳам одам соғинар экан...\nАдҳам кўп гапирди, лекин Карим ҳеч балони тушунмади: «Тавба, бунга нима етишмайди? Бўйдан, чиройдан, гапдан берган бўлса? Юраги сўққабошлиги нимаси?..\nҚоронғи тушди. Деразадан салқин елвизак кирди. Карим деразадан бошини чиқариб тепага қаради: осмонда юлдузлар бодроқдай сочилиб кетган, жуда кўп эди. Карим кўп йиллардан бери биринчи марта осмонга орзу қилмай қаради.\n— Бурҳон келмади. Ётоқда қолди,— деди.\n— Кеп қолар,— деди Адхам.\n— Йўқ, келмайди,— деди Карим.— Кечаси юришдан кўрқади.\n— Нега? Ёш боламидики?\n— Ким билади?— Карим кифтини учирди.— Бу ерда ҳам бир ўзи ётолмайди. Қўрқишини мендан яширмоқчи бўлади, лекин мен биламан. Шу учун уни ёлғиз қолдирмайман.— Карим кулди.— Қизиғ-эй, ўлгудай хасис, пул сўрасам, кундуз куни бермайди. Лекин оқшом сўрасам, беради.\nАдҳам жуда ажабланди.\n— Рост,— деди Карим.— Лекин эрталабоқ кеча берганимни қачон қайтарасиз, деб сўраб олади.\n— Қизиқ экан!—деди Адҳам.\n— Қизиқ,— деди Карим ҳам.— Бу Бурҳон...\nБурҳон ҳақида гапиришгани сайин Карим очилиб борарди. У негадир шу чоққача Бурҳонни шу қадар ёмон кўришини билмаган, ўйлаб ҳам кўрмаган экан, энди эса уни иштиёқ билан ёмонлай кетди. Ёмонлагани сайин кўнгли ёришиб, ўзини яхши одам ҳисобларди. «Мен Бурҳондан қанчалар яхшиман», деб ўйларди.\nАдҳам шу ерда тунаб қолди. У Бурҳоннинг кир кўрпасига ижирғаниб қараган эди, Карим унга тоза кўрпасини берди.\nКарим узоқ вақт ухлай олмади, кўрпадан Бурҳоннинг иси келар, гўё кўрпа ҳам эгасига ўхшаб хасислик қилар, Каримдан иссиғини қизғанаётгандек бўларди.\nОй чиқди, деразадан кўринди, Адҳамнинг юзини ёритди: Адҳам ухлаб ётганида пиш-пиш нафас олар, юзи ҳам мулойим тортиб, ҳимояга муҳтож ёш боланинг худди ўзи бўлиб қолар экан.\nКарим ҳозир ўрнидан туриб, Адҳамнинг ёнига ўтиргиси, ҳеч бўлмаганда устидаги кўрпани тўғрилаб қўйгиси келди, лекин Адҳамнинг уйғониб кети-шини, уйғоқ пайтларда ўзи билан қандай гаплашишини кўз олдига келтириб, юраги бетламади.\nЛекин, бари бир, Адҳамнинг шу ётишида ҳимояга муҳтож ёш гўдакни эслатадиган нимадир бир нарса бор эди...\nКарим кўзини юмди:\n«Эртага эрталаб, албатта, Адҳам кетганидан сўнг, Моҳбиби келса... »Каримжон, мени кечиринг...» Карим қувониб кетади-ю, лекин сир бой бермайди. Моҳбиби гўё ярашмоқчидек, унинг пинжига тиқилади, қўлларини силайди. Карим уни итариб юбормайди, аммо юзини тескари буриб олади. Моҳбиби унинг муштумини ёзмоққа уринади, «Қўллларингиз мунча қаттиқ!», дейди. Шунда Карим эриб кетади-да, ёлғондакам пўписа қилади, шу билан бугунги қилмиши учун кечирим сўрайди: «Мана, шу қўлми? Сизга кўтарилган мана шу қўлни каравотнинг тутқичига бир уриб синдириб ташлайми?» Карим қўлини силтаб тутқичга урмоққа чоғланади. Моҳбиби эса ростдан ҳам қўрқиб кетади. «Йўқ, йўқ,— дейди у йиғламсираб.— Нега? Ахир, шу қўлингиз менинг ақлимни киритиб қўйди-ку!» Моҳбиби унинг қўлини ўпиб қўяди...»\nКарим шу пайт беихтиёр ўзининг қўлини ғалати бир ташналик билан ўпди ва бирдан ўзига келди; ҳозирги аҳмоқона орзунинг ҳеч қачон амалга ошмаслигини ўйлаб ғижиниб кетди, қўлини қаттиқ тишлади...\n"http://www.kutubxona.com/wiki/index.php?title=Ahmad_A’zam._Almisoqdan_qolgan_Karim_(hikoya)_/_Kiril&oldid=1923" dan olindi


12- турга тайёргарлик қизғин | "NAVBAHOR" FUTBOL JAMOASINING RASMIY WEB SAHIFASI\n12- турга тайёргарлик қизғин\n12- тур доирасида "Олмалиқ" билан бўлажак учрашувга жамоамиз 11 июнден бошлаб тайёргарлик кўриб келмоқда. Бугун ҳам машғулотлар "Баркамол авлод" ўйингоҳида ўтказилди. Таркибдаги йўқотишларга тўхталадиган бўлсак, фақатгина ҳимоячи Темур Яфаров оёғидаги жарохат туфайли жамоа билан шуғулланмади. Сафга қайтганига икки хафта бўлган ярим ҳимоячи Ғайрат Жўраев эса якка тартибда индивидуал дастур асосида машқлар бажарди. Аввалги беллашувларни жарохат сабабли қолдириб юборган Мансур Саидов умумий гуруҳ билан бирга тайёргарлик олиб борди. Жамоадаги муҳит аъло даражада эканлигини футболчиларнинг қувноқ кайфитидан пайқаш қийин эмас.\nЗоҳид Нурматов ва Мустафо Байрамов бошчилигида ўтган машғулот жараёни асосан эътибор ҳужум ташкил этиш ва дарвозага аниқ зарба беришга қаратилди. Шундан сўнг таркиб иккига бўлиниб, икки маротаба тўпга тегиниш шарти билан ўзаро ўйин ўтказилди. "Кўклар" ҳамда "Қизиллар" ўртасида кечган баҳсда 4:2 ҳисобида қизил рангли экипировка кийган жамоа қўли баланд келди. Голларга Алишер Маҳмудов (иккита), Абдумалик Абдуллаев, Отабек Валижонов, Собир Ҳамидов ҳамда Шаҳбоз Эркиновлар муаллифлик қилишди.\n"Кўклар": Хуршид Хўжаев, Тохир Шамсиддинов, Дурбек Умаралиев, Шукурали Пўлатов, Аъзам Алиев, Роббим Ҳасанов, Мансур Саидов, Элёр Жаҳонов, Азим Аҳмедов, Собир Ҳамидов, Шаҳбоз Эркинов,\n"Қизиллар": Дониёр Усмонов, Ботир Тўрабоев, Юрий Рижко, Раҳматулло Бердимуродов, Бахтиёр Ёқубов, Отабек Валижонов, Алишер Маҳмудов, Илҳом Бойдедаев, Соҳиб Абдуллаев, Абдумалик Абдуллаев\n"Олмалиқ"қа қарши ўйин 14 июн (шанба) куни "Марказий" ўйингоҳимизда соат 18.30 да бошланади.


Оҳангарон туманида янги цемент заводи қурилиши бошланди\nТошкент вилояти Оҳангарон тумани “Қизилой” маҳалла фуқаролар йиғини ҳудудида "Toshkent conch cement" МЧЖ томонидан цемент ишлаб чиқариш лойиҳаси амалга оширилмоқда.\nМазкур лойиҳа асосида қурилаётган янги цемент заводига тамал тоши қўйилди. Тадбирда хитойлик ҳамкорлар, туман ҳокими Абдурасул Абдуллаев, туман прокурори, 2-сектор раҳбари Иқболжон Қамбаров, қурувчилар, ҳудуд фаоллари иштирок этди.\nЦемент ишлаб чиқариш заводи қурилиши учун 34,2 гектар ер майдони ажратилган. Лойиҳанинг умумий қиймати 200 миллион долларни ташкил этади. Бу ерда 400 та янги иш ўрни яратилади.\nКорхона йилига 2,5 миллион тонна цемент ишлаб чиқариш қувватига эга. Ташаббускорнинг хорижий ҳамкори Хитой давлатининг «Аnhui Conch Group Co.Ltd” корхонаси томонидан 16,7 миллион доллар миқдорида тўғридан-тўғри хорижий инвестиция жалб этилди. Бунинг натижасида 40 дан ортиқ махсус техникалар ва асбоб-ускуналар олиб келинди. Корхонани 2023 йилнинг биринчи ярим йиллигида ишга тушириш режалаштирилган.\nХорижий ҳамкор – “CONCH” корпорациясининг 500 дан ортиқ шўъба корхоналари мавжуд бўлиб, хусусан, Индонезия, Лаос, Мянма, Камбоджа ва Ўзбекистон каби 20 та хорижий мамлакатларда фаолият олиб боради.


hidoyat.uz – “Мовароуннаҳр” нашриётининг сайти - Малайзия Федерацияси\nМайдони: 329758 кв. км.\nАҳолиси: 28310000 дан ортиқ.\nПойтахти: Куала Лумпур шаҳри.\nТузуми: конституцион монархия.\nМаъмурий тузилиши: 30 та штат (негери) ва учта федерал ҳудуддан иборат.\nЙирик шаҳарлари: Куала Лумпур, Субанг Жая, Кланг, Жуҳар Баҳру, Кучинг.\nПул бирлиги: лари.\nЖуғрофий ўрни.“Малайзия” номи “мелаю” сўзидан олинган. Бу сўз эса “тоғлар ўлкаси” маъносини берувчи санскритча “мелайиур” ёки “малайадпива” сўзидан келиб чиққан.\nЖануби-шарқий Осиёда жойлашган ушбу мамлакат икки қисмга бўлинади. Ғарбий Малайзия Малакка яриморолининг жанубини эгаллаган. Шимолда Тайланд, жанубда Сингапур ва Индонезия билан чегарадош. Шарқий Малайзия таркибига эса Калимантан оролининг шимолий қисми ва ёндош оролчалар киради. Шимолда Бруней, жанубда Индонезия билан чегарадош. Ғарбий ва Шарқий Малайзияни Жануби-Хитой денгизи ажратиб туради. Экваторга яқин жойлашгани сабабли иқлими бутун йил давомида иссиқ ва нам. Йиллик ўртача ҳарорат +27 °С. Йиллик ёғин миқдори 2500 мм.\nМамлакат ҳудудининг учдан икки қисмини сернам субтропик ўрмонлар ташкил этади. Уларда саккиз мингга яқин ўсимлик тури бор. Ўрмонларда дунёдаги энг йирик гул – раффлезия ҳам учрайди, унинг диаметри бир метргача етиши мумкин. Кинабалу чўққиси (4095 м) нафақат Малайзиянинг, балки Жануби-шарқий Осиёнинг энг юқори нуқтаси ҳисобланади. Майда дарёчалари кўп. Ёмғирлар мавсумида бу дарёчалар катталашиб, кўплаб ноқулайликларни келтириб чиқаради. Энг узун дарёси Раджанг 760 км масофага чўзилган. Нефт, қалай, волфрам, алюминий, мис, темир рудаларининг катта миқдорда захираси бор.\nМалайзия ҳудудида ер юзидаги жониворлар турларининг йигирма фоизга яқин тури яшайди.\nТарихи. Тарихчилар фикрича, малайяларнинг аждодлари орол ҳудудига милоддан олдинги 2500–1000 йиллар оралиғида Хитойдан ўтган. Халқаро савдо ривожланиши туфайли Малакка бўғози милодий аср бошларида ҳинд ва хитой савдогарлари учрашиб, мол айрибошлайдиган муҳим нуқтага айланади. Натижада оролда олди-сотди билан шуғулланувчи аҳоли қатлами пайдо бўлади. VII–XIV асрларда Малакка бўғози ҳудудида Шривижая подшолиги ҳукм сурган. Қадимшунослар подшолик ҳудудидан топилган қоятош битиклари милодий VII асрга тегишли экани ва улар энг қадимги малайя тилида ёзилганини таъкидлашади. XIV аср сўнгида Шривижая давлати Индонезиядаги Мажапаҳит империяси таъсирига тушиб қолади. 1402–1403 йилларда Мажапаҳит шаҳзодаси Малакка яриморолида шу номдаги пойтахтга эга Малакка султонлигини тузади. XV аср ўрталарида Ислом султонликнинг давлат дини мақомини олади. Шу сабабли ҳинд ва араб мусулмонлари ушбу давлатни фаол қўллаб-қувватлайди. XV аср султонлик гуллаб-яшнаган, халқаро савдо юксак даражада ривожланган даврдир. Зираворлар савдосини ўз назоратига олишни истаган португаллар 1498 йили Ҳиндистонга сузиб келишади. 1509 йили эса Диогу Лопиша де Сикейра бошчилигидаги махсус сайёҳлар Малакка шаҳригача етиб боради. 1511 йили Афонсу д’Албукерки бошчилигидаги аскарлар шаҳарни забт этади, султон ва унинг тарафдорлари қочиб кетади. Бир неча йил ўтгач, вайрон бўлган Малакка султонлиги вакиллари яриморол жанубий соҳилида, Жуҳар номли ҳудудда қўним топади. Бу пайтда яриморол бир қанча султонликларга бўлинган, Жуҳар султонлиги уларнинг энг кучлиси эди. Бироқ у доимий хавф остида қолган эди. Португаллардан ташқари Суматра оролидаги Аче султонлиги ҳам мамлакат ҳудудига доимий ҳужумлар уюштириб турарди. Бироқ жуҳарликлар бу ҳужумларни муваффақиятли қайтарарди. 1461 йили Голландия билан иттифоқ тузилиб, Малакка португаллардан озод қилинади. Султонлик Малайянинг жанубий, марказий ва шарқий ҳудудларида ҳамда Суматранинг шарқий қирғоғида ҳукмронлик ўрнатади. 1699 йили Жуҳар султонига ўз яқинлари суиқасд қилади ва тахтга қироллик оиласидан бўлмаган бошқа бир киши ўтиради. 1718 йили ўзини ўлдирилган султоннинг ўғли деб эълон қилган Ража Кечил халқнинг қўллаб-қувватлаши билан Жуҳар пойтахтини қўлга киритади. Бироқ ағдарилган ҳукмдор яна куч тўплаб, тахтни қайтариб олади. 1756–1758, 1783–1787 йиллари голландлар билан олиб борилган урушлар оқибатида Жуҳар вассал давлатга айланади.\nXVIII аср охиридан Малайя давлатига инглиз мустамлакачилари таъсир кўрсата бошлайди. 1786–1888 йиллар давомида инглизлар ҳозирги Малайзия ҳудудининг катта қисмини босиб олади. Турли йилларда мустамлакачиларга қарши қўзғолонлар бўлади.\nИккинчи жаҳон уруши даврида Малайзияни япон армияси босиб олди. 1943 йил Малайзияда босқинчиларга қарши халқ армияси тузилди. 1945 йил 2 сентябрда халқ армияси босқинчиларини тор-мор этди ва бошқарув халқ қўмиталари қўлига ўтди. Бироз вақтдан сўнг инглиз мустамлакачилари Малайзияга қайтиб, илгариги босқинчилик тартибини ўрнатишга ҳаракат қилди. Айни вақтда мустамлакачилар миллий озодлик ҳаракатига сиёсий найранг йўли билан путур етказишга интилдилар. 1946 ва 1948 йиллардаги ислоҳотларга кўра, Сингапур Малайядан ажратилди. Малайя 1946 йилдан Малайя Иттифоқи ва 1948 йилдан Малайя Федерацияси деб аталди. 1946 йил Саравак ва Сабаҳ Буюк Британия мустамлакасига айланди. 1948 йил июнда инглиз ҳокимияти мамлакатдаги миллий озодлик ҳаракатига қарши ҳужумга ўтди. 1949 йил февралда малайя халқининг Озодлик армияси тузилди. 1955 йил Малайя Федерациясининг қонун чиқарувчи кенгашига сайловда Федерациянинг Британия Ҳамдўстлиги доирасида мустақиллигини ёқлаб чиққан Уч партия иттифоқи (1957 йилдан Иттифоқ партияси) ғалаба қозонди. 1957 йил 31 августда Малайя Федерацияси мустақиллиги эълон қилинди. 1963 йил 9 июнда Лондонда Буюк Британия, Малайя Федерацияси, Сингапур, Сабаҳ ва Саравак ўртасида Малайзия Федерацияси ташкил топгани тўғрисида ўзаро битим имзоланди; 1965 йил Малайзия билан Сингапур ҳукумати ўртасида келишмовчилик бўлиб, Сингапур Федерация таркибидан чиқиб кетди.\nМалайзия 1963 йилдан БМТ аъзоси. 1992 йил 1 январда Ўзбекистон билан дипломатик алоқа ўрнатган. Малайзиянинг миллий байрами – Миллий куни 31 август – (1957).\nИқтисоди. Малайзия иқтисоди юқори тезликда ривожланиб бораётган мамлакатлардан биридир. 1957–2005 йиллар оралиғида ялпи ички маҳсулот йилига 6,5 фоиздан ўсиб борди. 2010 йилги маълумотга кўра, мамлакатнинг йиллик ялпи ички маҳсулоти ҳажми 414400 дўлларни ташкил этган. Иқтисодий ўсиш кўрсаткичи бўйича Жануби-шарқий Осиё мамлакатлари уюшмаси (АСЕАН)да учинчи ва бутун дунёда йигирма тўққизинчи ўринда туради. 1970-йилларда мамлакат иқтисоди ерости бойликларини қазиб олиш ва қишлоқ хўжалигига асосланган эди. 1980-йиллардан кўп тармоқли иқтисодиётга ўтилди, саноат тармоғи кенг ривожланди. 1997 йилги Осиё иқтисодий инқирозидан сўнг Малайзия қўшниларига нисбатан жуда тез тикланди.\nМамлакат иқтисодиётининг энг муҳим тармоғи халқаро савдодир, кейинги ўринда ишлаб чиқариш туради. Катта миқдордаги қишлоқ хўжалик маҳсулотлари ва табиий бойликларни, жумладан, нефтни экспорт қилади. Электроника ва ахборот технологияларини экспорт қилиш бўйича ҳам етакчи ўринларни эгаллайди. Электрон чиплар ва маиший кондиционерлар экспорти бўйича дунёда биринчи ўринда. 2002 йили мамлакат ўз коинот дастурини ишга туширди. Автомобил саноати ҳам ривожланган, “Proton” белгиси остида енгил машиналар ишлаб чиқарилади. Сайёҳлик хизмати юқори даражада тараққий топган. Бу тармоқ чет эл валютасини олиб кириш бўйича учинчи ўринда туради ва мамлакат иқтисодиётининг етти фоизига эгалик қилади.\nМалайзия Ислом банк тизими марказларидан бири саналади.\nАҳолиси. Малай ва бошқа маҳаллий элатлар аҳолининг 65 фоизини, хитойлар – 26, ҳиндлар 7,1 ва бошқа этник гуруҳлар эса 1 фоизини ташкил этади. Аҳоли зичлиги километр квадратга ўртача 86 киши. Аҳолининг жойлашуви нотекис: малайзияликларнинг 79,6 фоизи яриморол ҳудудида, қолган 20,4 қисми шарқий ҳудудда яшайди. Шаҳар аҳолиси – 70 фоиз. Йиллик ўсиш – 2,4 фоиз. Мамлакат аҳолисининг 34 фоизини ўн беш ёшдан кичиклар ташкил этади.\nДини. Малайзия конституциясига кўра, эътиқод эркинлиги кафолатланган. Ислом давлат дини мақомига эга. 2010 йилги рўйхатга олиш маълумотларига кўра, аҳолининг 61,3 фоизи мусулмонлар, 19,8 фоизи буддистлар, 9,2 фоизи насронийлар, 6,3 фоизи ҳиндуийлар, шунингдек, бошқа динларга эътиқод қилувчилардан ташкил топган. Рамазон ва Қурбон ҳайитлари, Мавлид ан-Наби кенг миқёсда байрам қилинади.\nИслом Малайзияга XIII асрда ҳинд савдогарлари туфайли ёйилган. Ўтган асрда Ислом мамлакатнинг етакчи динига айланди. Аҳоли турмуш тарзида, маданиятнинг барча тармоқларида Ислом динининг таъсири яққол сезилади. Бир қанча исломий ўқув даргоҳлари бор. Энг машҳури – Халқаро Ислом университети.\n1725 марта ўқилган.


“Менинг мусиқам”: январ ойининг оташин TOП-5талиги » Ўзбекистон янгиликлари – Zamin.uz\n12:53 Тил  Ўзбекча\n20-01-2016 | 19:44\nZAMIN.UZ / Технология / 20 Январ 2016 года473\n“Менинг мусиқам”: январ ойининг оташин TOП-5талиги\nBeeline “Менинг мусиқам” (Ring Back Tone (RBT) – кутиш гудоклари ўрнига мусиқа) хизмати рингтонларининг ТОП-5талиги тақдим этади. “Менинг мусиқам” хизмати 2007 йил июн ойида ишга туширилган. У қўнғироқ қилаётган абонент учун стандарт уланиш сигналини оммавий мусиқа, ҳазил ёки ғаройиб товуш билан алмаштириш имконини беради. Эндиликда “Менинг мусиқам” http://sm.beeline.uz сайтидан мусиқа харид қилинганда, 0644 рақамига қўнғироқ қилинганда, шунингдек, мусиқани кўчириб ёки совғага олганда автоматик равишда ишга тушади. Бундан ташқари, дўстингизнинг сизга ёқиб қолган мусиқасини, агар у ҳам Beeline абоненти бoлса, осонгина кўчириб олиш мумкин. Бунинг учун мусиқани гудок ўрнида эшитаётган вақтда * ни териш зарур. Бундан кейин телефонга SMS келади, унга, агар дўстингизнинг мусиқасини ўрнатишни истасангиз, “Ҳа” сўзи, истамасангиз, “Йўқ” сўзи билан жавоб қайтаришингиз керак.\nЎқишни тавсия қиламиз Beeline: “Менинг мусиқам”: октябрь ойининготашин TOП-10талиги\n14:14 / 05-10-2015\nBeeline: Ёз якунининг оташин TOП-10 хитлари\n11:59 / 27-08-2015\nBeeline: “Менинг мусиқам”: август ойининг TOП-10талиги\n14:42 / 03-08-2015\n“Менинг мусиқам”: июль ойининг TOП-10талиги\n10:42 / 14-07-2015


РАМАЗОН ОЙИДА 1370 ДАН ЗИЁД МАСЖИДДА ХАТМИ ҚУРЪОН БЎЛАДИ - Hidoyat.uz\nАсосий саҳифа Слайдер РАМАЗОН ОЙИДА 1370 ДАН ЗИЁД МАСЖИДДА ХАТМИ ҚУРЪОН БЎЛАДИ\nҲар йили Рамазони шариф кириб келиши билан юртимиз масжидлари хатми Қуръон садолари ила бурканади. Намозхонлар жомелардаги таровеҳ намозларида ўқиладиган Қуръон тиловатига бутун вужуди билан соме бўлиб, улкан ажру савобга эга бўлади ва руҳий-маънавий озуқа олади.\nБу йилги таровеҳ намози ва Қуръон хатми лаззатини мўмин-мусулмон халқимиз ўзгача соғинч, интизорлик ва шавқ билан кутмоқда. Боиси, ўтган йили коронавирус пандемияси сабаби бу улуғ неъматдан бахраманд бўлолмадилар.\nИнша Аллоҳ, бу йил юртимиз масжидларида таровеҳ намози ўқилади. Қувонарлиси, 1370 дан зиёд масжидда хатми Қуръон ўтказилади.\nМаълумки, 2020 йил коронавирус пандемияси сабаб юртимиздаги масжидлар фаолияти тўхтаб, халқимиз кундалик беш вақт намоз, жума, ҳайит ва таровеҳ намозларини жамоат ила адо этолмаган эди. Алҳамдулиллаҳ, бу йил таровеҳдаги хатми Қуръон файзидан баҳраманд бўламиз.\nТаъкидлаш жоизки, йилдан-йилга масжидларимизда хатми Қуръонлар зиёда бўлиб, тартиб ва ўзгача тароватда ўтмоқда. Мисол учун, 2019 йил 1220 масжидда, 2018 йил 1149 масжидда хатми Қуръон ўтказилган эди.\nҚуръон ўқиладиган юртда фаровонлик бўлади. Бу жойга Аллоҳнинг раҳмати, баракаси ёғилади, бало-офатлар арийди. Ҳазрати Пайғамбаримиз алайҳиссалом «Бир қавм жамланса, баъзиси дуо қилса ва қолганлари “омин”, деса, албатта, Аллоҳ таоло уларни ижобат қилади», деганлар (Имом Табароний ривояти).\nРамазон ойида масжидлардаги таровеҳ намозлари ва хатми Қуръонларда мўмин-мусулмон халқимиз жамоат бўлиб қилинадиган дуолар Ҳақ таоло даргоҳида мустажоб бўлиб, ўлкамизга осудалик, барака, келади, беморларга шифои комил топиб, коронавирус касаллиги арийди, иншa Аллоҳ.\nЭслатиб ўтамиз, 2021 йилда юртимиз масжидларида Рамазон ойи ва таровеҳ намозларига тайёргарлик бошлангани ҳақида хабар бергандик.\nХитой-ўзбек вакцинаси билан Хитойда 1 миллион аҳоли эмлангани маълум қилинди\nХом гапга пишиқ жавоб. БИЛМАГАНЛАРИГА БЕРИЛГАНИДА…


Франциянинг "Нант" клуби Рашидов учун қанча пул тўламоқчи бўлганини биласизми? » Sangzor.uz - Инновацион ахборот портали\nSangzor.uz » Спорт » Франциянинг "Нант" клуби Рашидов учун қанча пул тўламоқчи бўлганини биласизми?\nФранциянинг "Нант" клуби Рашидов учун қанча пул тўламоқчи бўлганини биласизми?\nАйни пайтда Қатарда «Қатар СК» жамоаси шарафини ҳимоя қилаётган ҳамюртимиз Сардор Рашидов билан боғлиқ ҳар қандай хабар ёки маълумотни имкон қадар ёритиб боришга ҳаракат қиляпмиз. Чунки катта иқтидор эгаси ҳисобланган Рашидовнинг нималарга қодирлигини яхши биламиз ва шу сабабли унинг Қатардаги фаолиятини ҳам диққат билан кузатиб бормоқдамиз.\nСардор ҳақида гап кетганда, аввало шуни айтиш жоизки, унга ҳамма вақт таклифлар етарли даражада бўлган ва айниқса, уларнинг орасида Европанинг кучли бешлик чемпионатидаги клублар томонидан ҳам жиддий қизиқишлар мавжуд эди. Аммо айни чоғда у ўзини Қатарда жуда яхши ҳис этмоқда.\nШунга қарамасдан, ҳамюртимизга Европа клублари томонидан бўлган қизиқишлар ҳақида бежизга айтаётганимиз йўқ. Гап шундаки, ўз вақтида Франциянинг «Нант» клуби Сардор Рашидовга кўз тикаётгани борасида хабарлар тарқалганди ва бу аслида ҳам ҳақиқат эди. Чиндан ҳам «Нант» ўзбекистонлик футболчига қаттиқ қизиқиб қолганди.\nБиз буни нега эсга оляпмиз? Гап шундаки, «Нант» клуби томонидан Рашидовга тўланадиган сумманинг миқдори бўйича юборилган аниқ таклиф ҳақидаги маълумотга эга бўлдик.\nУнга кўра Франция жамоаси Рашидовга расмий равишда таклиф юборган ҳолда уни қўлга киритиш учун 800.000 (саккиз юз минг) ЕВРО миқдоридаги маблағдан воз кечишга тайёр бўлган. Бу футболчимиз учун ҳар томонлама «конкрет» тўланадиган маблағ эди.\nКўриб турганингиздек, Рашидов европаликларнинг хушини «ўғирлаган» ва уларнинг жиддий қизиқишларига сабаб бўла олган. Лекин юқорида таъкидлаб ўтганимиздек, Сардор ва оиласи учун Қатар ҳар жиҳатдан қулай бўлиб турибди.\nВадим Абрамов: "Миллий термада фақат энг кучлилар ўйнайди"\nРоссияда энг оммабоп смартфон бренди – Samsung ёки Xiaomi эмас!\nЖиззах шаҳрининг 2020 йил январь-октябрь ойларида бажарилган иқтисодий кўрсаткичлари\nШон Коннерининг ўлими сабаби аниқланди\n«Мурдаси куйдирилган» ҳинд уйига қайтиб келди\n120 йил ичида уй ҳайвони боқмаган ягона президент\nМашинани қулфлашни унутманг\nБайден оёғини синдириб олди\nВенесуэла президенти халқига «Telegram» ва «WhatsApp»даги рақамларини берди: «Мени ҳам гуруҳингизга қўшиб қўйинг»\nСенегал терма жамоаси собиқ футболчиси 42 ёшида вафот этди\nИндонезиянинг жанубида вулқон отила бошлади\n2021 йилда солиқ солишда нималар ўзгаради?\nУч вилоят ҳокимликлари ва ИИБларига нисбатан иш қўзғатилди\nАдолф Ҳитлернинг Аргентинадаги яширин бункеридан фотосуратлар ва тангалар топилди (фото)\nДХХ кенг кўламли тезкор тадбирлар ўтказди\nЎзбекистон 10 ойда 17,6 млн. долларлик шиша буюмларни экспорт қилди\nТурк дунёси ҳужжатли фильмлар фeстивалида Ўзбeкистон 6 та фильм билан қатнашмоқда\nҚўшиқчи Санжайнинг «иши» судга оширилди\n1 237 0\n2 қаватдан юқори шахсий уйлар қурилиши назоратга олинади\nАндижонда қийноққа солинган фуқаро иши бўйича ички ишлар ходимларига суд ҳукми эълон қилинди\nТуркманистонда автомобиллар кузовида қора рангли элементлар бўлиши тақиқланди\nЖиззахда кекса аёл 19 метр чуқурликдаги қудуққа тушиб кетди\n"Креатив студия" кўрсатуви (8-сони)\nЖиззахдаги ДХМларда МФЙ раислари билан учрашувлар ташкил этилмоқда\nЭлектрни асоссиз узган раҳбарлар иши судга чиқарилди\nЖиззахда “Зўравонликсиз 16 кун” акциясига старт берилди


Ўзбекистон яна бир уяли алоқа операторига эга бўлди — Review.uz\nЎзбекистон яна бир уяли алоқа операторига эга бўлди\n2020 йилнинг август ойида Humans Ўзбекистон Республикаси Ахборот технологиялари ва коммуникацияларини ривожланитириш вазирлигидан АА 0007069 - сонли лицензияни олди. 19 августдан 15 сентябрга қадар компания SIM-карта ва банк карталарига олдиндан буюртма олишни бошлайди. Бу ҳақда компания матбуот хизмати хабар қилди.\n“Аввалом бор, Humansнинг Ўзбекистондаги мавқеига аниқлик киритмоқчиман. Биз - бешинчи уяли алоқа операторимиз. Компания ўз фаоиятини бошлаш учун барча рухсатномаларни (лицензиялар) қўлга киритди. Биз Ўзбекистонда мобил алоқа айнан қандай бўлиши билан боғлиқ тасаввурни бутунлай ўзгартирамиз. Сиз ўзингизга қанча трафик кераклигини ўзингиз белгилашингиз мумкин: кам дақиқа, аммо кўп гигабайт ёки аксинча, кўп дақика ва кам гигабайт. Сиз трафик пакетидан бутунлай воз кечишингиз мумкин ёки аксинча, уч, ўн ва ўттиз кунга чексиз трафикни улаш имкогнига эга бўласиз. Шунингдек, биз фойдаланувчиларимизга мессенжерлар, ижтимоий тармоқлар, мусиқа иловалари ва видео-сервисларига чексиз киришни сотиб олиш имконини берамиз. Масалан, 25 минг сўм эвазига бир ойга чексиз Инстаграм ва чексиз YouTubeни улаш мумкин бўлади.\nАфсуски, карантин чекловлари ва офиснинг масофавий ишлаш тартиби лойиҳанинг муддатида ишга туширилишига таъсир қилди. Шу боис, Humans пулли уяли алоқа оператори хизматлари ва банк карталаридан фойдаланиш сентябрь ойида бошланади. 15 сентябрьга қадар олдиндан буюртма беришни қўллаган ҳар бир мижоз учун депозит эвазига чексиз алоқа тақдим этилади. Хизматни улаганлар эса, уларнинг депозитида 300 минг сўмдан кам бўлмаган маблағ эвазига бир ой давомида чексиз ва текин алоқадан фойдаланиш имконини қўлга киритадилар,” – дейди, Humans асосчиси ва раҳбари Владимир Добрынин.\nHumans SIM-картлари ва банк карталари учун олдиндан буюртма бериш 19 августдан бошланади. Танлаш ва буюртма беришни HUMANS.uz иловаси ёки сайт орқали амалга ошириш мумкин.\nHumans банк картаси - VISA тўлов тизими ҳисобида ўзбек сўми мавжуд бўлган карта туридир. Ушбу карта нафақат Ўзбекистоннинг барча дўконларида, балки хорижда ҳам тўловларни амалга ошириш учун қабул қилинади.


Uzcard да профилактика 16.04.2021 куни соат 01:00 дан 01:15 га қадар\nЯгона Умумреспублика Процессинг Маркази, 2021 йил 16 апрель куни соат 01:00 дан 01:15 гача техник ва профилактик ишлар олиб борилиши сабабли, ATM, POS ва E-POS терминалларда қисқа муддатли алоқа узулишлари мумкин.Вақтинча қулайсизликлар учун узр сўраймиз.\nUZCARD ёшларни қўллаб-қўвватлаш мақсадида танлов эълон қилмоқда\n1 ва 2-чи курс талабалари - психолог ва журналистлар учун Uzcard да стажировка ўтиш имконияти! Агарда сиз: -Рус ва ўзбек тилларида эркин гаплаша олсангиз -Киришимли ва ниҳоятда фаол бўлсангиз -Кириш топшириғини бажаришга тайёр бўлсангиз Uzcard компаниясида икки ойлик стажировкани ўтиш имкониятини қўлдан бой берманг: сиз илк кундан бошлаб тажрибали устозлар раҳбарлигида янада кўпроқ билим орттирасиз. Стажерлар портфолиога қўшишлари мумкин бўлган фақат реал вазифаларни бажарадилар. Энг яхшиларини — ўзимизда қолдирамиз. «Uzcard да стажировка ўтишни истайман!» мавзуси билан хатларни youth@uzcard.uz электрон манзилига юборинг ёки ушбу рақамга қўнғироқ қилинг 71 200 28 28\nUzcard да профилактика 15.04.2021 куни соат 02:00 дан 03:00 га қадар\nЯгона Умумреспублика Процессинг Маркази, 2021 йил 15 апрель куни соат 02:00 дан 03:00 гача техник ва профилактик ишлар олиб борилиши сабабли, ATM, POS ва E-POS терминалларда қисқа муддатли алоқа узулишлари мумкин.Вақтинча қулайсизликлар учун узр сўраймиз.\nUzcard да 04.04.2021 да техник ишлар 11: 05 дан 11:50 гача олиб борилди.\nЯгона Умумреспублика Процессинг маркази 2021-йил 4-апрел куни соат 11:05 дан 11:50 гача техник ишлар олиб борилиши муносабати билан E-POS, POS терминалларини қисқа муддатли узилишлари ҳақида хабар беради. Айни пайтда барчаси ўз режимида ишламоқда. Вақтинчалик ноқулайликлар учун узр сўраймиз.\nТошкентда ITWomen 2021 бўлиб ўтмоқда — АКТ соҳасидаги аёллар учун таълим лойиҳаси. Uzcard таълимни ҳар қандай шаклда қабул қилади, шунинг учун биз уни ҳомийлик қилишдан мамнунмиз. Келинг, лойиҳанинг моҳияти нимада эканлигини айтиб ўтамиз. ITWomenUZ асосини компьютер саводхонлиги ва электрон тижорат курслари ташкил этади; май ойига яқин веб-сайтлар ва мобил иловаларни яратиш бўйича курслар қўшилади. Иштирокчилар "Аёллар дафтарчаси" ва "Ёшлар дафтарчаси" дан, шунингдек Маҳалла ва оилани қўллаб-қувватлаш Вазирлигининг тавсиялари бўйича танланади. Ташкилотчилар сифатида Ахборот технологиялари ва коммуникатсияларини ривожлантириш вазирлиги, Маҳалла ва оилани қўллаб-қувватлаш вазирлиги, ИТ Парк, ТАТУ, Inha ва Amity университетлари тақдим этилади. Маърузаларни университет ўқитувчилари маҳаллий рақамли технологияларнинг ўқув марказларида...\nUZCARD билан профессионал бокс оқшоми!\nUZCARD 3 апрел куни соат 17:00да Humo Arena мажмуасида бўлиб ўтадиган бокс мусобақасининг ҳомийларидан бирига айланди. Ҳамюртларимиз Россия, Венесуэла ва Япония жангчилари билан чемпионлик унвонлари учун курашда бирлашадилар. Томошабинларни қуйидаги жанглар кутмоқда: 🔹 Муроджон Ахмадалиев (Ўзбекистон) vs Рёсуке Иваса (Япония); 🔹 Шаҳрам Ғиёсов (Ўзбекистон) vs Иса Чаниев (Россия); 🔹 Ҳасанбой Дўсматов (Ўзбекистон) vs Алексис Диаз (Венесуела); 🔹 Иқболжон Холдоров (Ўзбекистон) vs Владимир Хордиенко (Россия).\nUzcard”да профилактика 29.03.2021 куни соат 01:00 дан 01:30 га қадар\nЯгона Умумреспублика Процессинг Маркази, 2021 йил 29 март куни соат 01:00 дан 01:30 гача техник ва профилактик ишлар олиб борилиши сабабли, ATM, POS va E-POS терминалларда қисқа муддатли алоқа узулишлари мумкин, ҳамда хорижда кобейжинг карталарга хизмат кўрсатилмаслиги ҳақида маълум қилади.Вақтинча қулайсизликлар учун узр сўраймиз.\nНаврўз — баҳор байрами ва диёримизнинг яхши анъанаси. Биз барча юртдошларимизни байрам билан табриклаймиз ва тинчлик, илиқлик ва ҳамжиҳатлик тилаймиз\n“Uzcard”да профилактика 23.03.2021 куни соат 00:00 дан 06:00 га қадар\nЯгона Умумреспублика Процессинг Маркази, 2021 йилнинг 23 март куни соат 00:00 дан 06:00 гача техник ва профилактик ишлар ўтказилиши ҳақида хабар беради. АТМ, E-POS, POS-терминаллар билан қисқа муддатли алоқа узилиши эҳтимоли борлигини маълум қиламиз. Келтирилган вақтинча қулайсизликлар учун узр сўраймиз.\nЧегирма билан авиачипталар!\nАвиачипталарни чегирма билан Uzcard карталари орқали харид қилинг! Бунинг учун Uzairways сайтида рейсни танланг, Uzcard орқали чипталар учун тўланг ва 3% чегирмага эга бўлинг. Акция барча йўналишлар ва исталган турдаги карталар — ҳам индивидуал, ҳам корпоратив карталар учун амал қилади. www.uzairways.com


Қурилиш вазирлиги берган маълумотга кўра, Қаршида қулаган бино ноқонуний равишда қурилган\n25 June 2020, 18:28 557 ... Ҳодисалар\nЎзбекистон, Тошкент – Batafsil.uz ЯА. Қурилиш вазирлигининг таъкидлашича, Қаршида қулаган бино ноқонуний тарзда барпо этилган. Бинонинг эгаси - "Насаф-Травел" компанияси ҳудудий инспекция томонидан икки маротаба огоҳлантириш олган. Бу ҳақида мухбиримиз хабар бермоқда.\n“Насаф - Травел” компаниясига тегишли объектда қурилиш ишлари рўйхатсиз ва ноқонуний равишда амалга оширилган. Бу ҳақида Қурилиш вазирлиги матбуот-хизмати томонидан чоп этилган инспекция хулосасида қайд этилган.\n“Насаф-Травел” компанияси қурилиш ҳақида ҳудудий инспекциясини хабардор қилмаган. Қоидага кўра, бу қурилиш-монтаж ишларини бошлаш ҳақида хабарнома юбориш бўйича давлат хизматлари кўрсатишнинг маъмурий регламентига мувофиқ амалга оширилиши керак эди.\nҚашқадарё вилояти қурилиш назорати бўйича ҳудудий инспекцияси Қарши шаҳри И. Каримов кўчасида жойлашган "Насаф-Травел" меҳмонхонаси ёнида қурилаётган 5 қаватли бинонинг бетон қисминининг қулаганлигини изоҳлаган.\nҚарши шаҳар ҳокимининг “Насаф-Травел” компаниясига тегишли 4566,92 кв.м ер майдонида жойлашган “Меҳмонхона ва ресторан”ни реконструкция қилишга ҳамда ўз ҳудудидан ёрдамчи бинолар қуришга рухсат этиш тўғрисида”ги қарори 2018 йил 5 июнда қабул қилинган.\nИнспекциянинг маълум қилишича, мазкур қарорга кўра, объект атрофини тоза сақлаш, ободонлаштириш ва кўкаламзорлаштириш ишларини доимий бажариш ҳамда объектда қурилиш-монтаж ишларини амалга ошириш учун вилоят давлат архитектура қурилиш назорати инспекциясидан рухсатнома олиш юклатилган бўлсада, буюртмачи “Насаф-Травел” компанияси томонидан ушбу талаб бажарилмаган.\nИнспекция томонидан ушбу объект қурилиши бўйича 2019 йил 29 ноябрда буюртмачи “Насаф-Травел” компаниясига бир неча бор огоҳлантириш берилган. Бироқ, объектда қурилиш-монтаж ишлари ноқонуний равишда давом эттирилган. Вазирликнинг маълум қилишича, бино қурилиш меъёрларининг қўпол равишда бузилиши натижасида қулаган.\nЭслатиб ўтамизки, 23-июнь куни кечқурун Қаршида қурилаётган бинонинг бетон плитаси қулаб тушган эди. Фавқулодда ҳолатни бартараф этишда қутқарув гуруҳлари, ҳарбий хизматчилар, вилоят ички ишлар органлари вакиллари ва шифокорлар иштирок этишган. Вайроналар остида Сурхондарё вилояти Бойсун туманида яшаган 37 ёшли ишчининг жасади топилган. Яна тўрт киши енгил тан жароҳатлари олган.\n1 Мантиқсиз қадамлар ва тушунарсиз қарорлар. Ўзбекистонликларни карантин билан боғлиқ вазият нега ғазаблантирмоқда 1 351\n2 Бугундан бошлаб Ўзбекистонда карантин кучайтирилди. Бу нимани англатади? Нима қилиш мумкин ва нималар таъқиқланган? 770\n3 Ўзбекистонда коронавирусга чалинганларни уйда даволаш бошланди. Мутахассис бу қандай кечаётгани ҳақида айтиб берди 443\n4 Стикерсиз шахсий автомобилларга фақат эрталаб ва кечқурун ҳаракатланишга рухсат берилди. Жамоат транспорти тўхтатилмоқда 353\n5 ИИВ нима сабабдан Тошкент шаҳрига кириш ва чиқиш истисно қилинганлиги бўйича изоҳ берди 352


Ўзбекистонлик таэквондочилар аввалги Олимпиадаларда қандай иштирок этишган? / Olamsport.com\n18 апр 19:58\nЎзбекистонлик таэквондочилар аввалги Олимпиадаларда қандай иштирок этишган?\nТеглар : ТаэквондоОлимпия ўйинлари\nҲар бир мамлакат ўз миллий спорт турини Олимпия ўйинларидан жой олишини истайди ва бу йўлда тинимсиз изланади.\nТаэквондо бўйича 1988 Сеул ва 1992 йили Барселона мезбонлик қилган тўрт йилликнинг нуфузли мусобақасида кўргазмали чиқишлар қилинган. Шундан сўнг 2000 йили Сиднейда ўтказилган Олимпиадада илк маротаба бу тур бўйича ҳам медаллар жамланмаси ўз эгалларига топширилган.\nОдатда Олимпия ўйинлари дастурига киритилган спорт турларида эркаклар билан бир қаторда аёллар ҳам мусобақаларда иштирок этишлари белгилаб қўйилган. Шундай қилиб таэквондо бўйича дастурга кўра эркаклар 58, 68, 80 ва +80 вазн тоифаларида, аёллар эса 49, 57, 67 ва +67 вазн тоифаларида яъни 8 та медаллар жамланмаси учун ғолиблик учун баҳсларга киришади.\nЮртимиз таэквондочилари 2004-Афина, 2008-Пекин, 2012-Лондон, 2016-Рио-де-Жанейрода ўтган олимпиада ўйинларида иштирок этган.\nЎзбекистон таэквондочилари илк бор 2004 йил Афинада ўтган Олимпиадада иштирок этишган. Ўша йил -57кг вазн тоифасида Ирина Кайдашова чорак финалда, +67кг вазн тоифасида Наталия Микрюкова эса нимчорак финалда мағлуб бўлган эди.\nХитойда ўтган Олимпия ўйинларида уч нафар таэквондочимиз қатнашишган. +67 кг вазн тоифасида Евгения Каримова нимчорак финалда тўхтаган бўлса, -68кг вазн тоифасида ҳамюртимиз Дмитрий Ким чорак финалга қадар етиб борган. +80кг вазн тоифасида ўзбекистонлик Акмал Эргашев бронза медали учун баҳсда нигериялик рақибига аламли тарзда мағлуб бўлганди.\nБуюк Британиядаги мусобақада ҳам уч нафар таэквондочимиз юртимиз шарафини ҳимоя қилган. -68кг вазн тоифасида Дмитрий Ким ва +80кг вазн тоифасида Акмал Эргашев нимчорак финалда тўхташган. +67кг вазн тоифасида Наталия Маматова бронза медалига жанг қилиш ҳуқуқини қўлга киритиш учун ўтиш баҳсида кореялик спортчига ютқазиб қўйганди.\nБразилиядаги Олимпиадага ҳам Ўзбекистон таэквондо терма жамоаси уч спортчи билан борган. -80кг вазн тоифасида Никита Рафалович нимчорак финалда, -67кг вазн тоифасида Нигора Турсунқулова эса чорак финалда тўхташган. +80кг вазн тоифасида Дмитрий Шокин ярим финалга қадар етиб бориб мағлуб бўлган. Бронза медали учун жангда кореялик таэквондочига аламли тарзда имкониятни бой бериб қўйган.\nМедаллар жамланмаси бўйича 2000-2016 йиллар давомида ушбу спорт тури ватани ҳисобланмиш Жанубий Корея терма жамоаси 12 та олтин, 2 та кумуш ва 5 бронза медалларини қўлга киритган ҳолда жадвалнинг биринчи поғонасини банд этган. Иккинчи поғонада 7 олтин, 1 та кумуш ва 2 бронза медалларига эга чиққан Хитой жамоаси, кучли учликни эса 2 та олтин,2 та кумуш ва 5 та бронза медалига муносиб кўрилган АҚШлик таэквондочилар эгаллаб туришибди.


Уламолар ҳаёти : Talaba\nИлм ошиқлари 2-қисм\nالكاتب admin on 23 January, 2017 · شاركنا الرأي\n(Буниси аввалгисидан ҳам қизиқарлироқ) * “Бу нарсаларингиз қизимнинг устига 300 (уч юз) та кундош олиб келишингиздан ҳам ёмонроқ”. (Имом Ибн Муҳримнинг қайноналари) * Ҳасан Луълуий – қирқ йил тўхтамасдан талаби илм қилиб яшаган олим; * “Ал-Ҳайвон” китоби ҳақида қисқача маълумот; * Имом Мунзирий – уйида 12 йил давомида бирор кеча чироқ ўчирмаган, дастурхонни ҳам китоблари билан ўраб ташлаган олим; * “Илм ошиқларини дунёдаги энг гўзал қизларнинг маликаси ҳам чалғитолмайди”. (Ибн Қаййим сўзларидан эркин таржима) * Илм ошиқлари ҳожатхонада ўтадиган лаҳзаларга ҳам “бахил” бўладилар; * Ибн Таймийя – бобо ҳам невара ҳам “шайхул ислом” деган лақабга сазовор уламолар. mp3: юклаб олиш •┈┈┈┈•✿❁✿•┈┈┈┈• Талабалар телеграми https://telegram.me/ilmtalabalari\nقسم Турли мавзулар, Уламолар ҳаёти · Tags\nИлм ошиқлари (1-қисм)\nالكاتب admin on 21 January, 2017 · شاركنا الرأي\n• “Аллоҳга қасамки, сизнинг бу китобларингиз мен учун учта кундошдан кўра оғирроқ“. (Имом Ибн Шиҳобнинг аёли раҳимаҳумаллоҳ). • Имом Абдуллоҳ ибнул Муборак раҳимаҳуллоҳ сийратларидан ибратлар: – “Ўғлим, мана бу 50 минг дирҳам билан тижорат қилиб келгин” деб берган маблағларни талаби илм учун ишлатиб юборганларида оталари нима қилган эди? – – Буюк аллома, катта тижоратчи, уламоларни боқиб турган, ҳар йили муҳтожлар билан бирга ҳаж қиладиган киши. (Ушбу ва бошқа гўзал қиссаларни Талабалар канали орқали тинглаб боришингиз мумкин) كان ابن شهاب الزهري (من التابعين) إذا جلس في بيته وضع كتبه حوله فيشتغل بها عن كل شيء من أمور الدنيا، فقالت له امرأته يوماً: “واللهِ لَهذه الكتب أشد علي من ثلاث ضرائر”. (وفيات الأعيان لابن خلكان: 4/177-178). وكان…\nЛИВИЯ УЛАМОСИ ШАЙХ НОДИР ИМРОНИЙ ЎҒИРЛАБ КЕТИЛИШИ ОРТИДАН ҚАТЛ ЭТИЛДИ\nالكاتب cadmin on 27 November, 2016 · شاركنا الرأي\n“Иннаа лиллааҳи ва иннаа илайҳи рожиъувн” Ислом душманлари доимо биринчи ўринда уламоларни йўқ қилишга ҳаракат қиладилар. Чунки, ана шунда уламолари йўқ қилинган овом халқларни бемалол адаштириш мумкин бўлади. Бироқ, кофирларнинг энг хатарли макр-ҳилаларидан бири шуки: Исломга душманликлари очиқ-ойдин бўлиб қолмасин учун даҳшатли жиноятларни имкон қадар ўзларининг қўллари билан эмас, балки уларга сотилган мунофиқлар орқали амалга оширадилар. Шунинг учун ҳам Аллоҳ таоло Қуръони каримда очиқ-ойдин кофирлардан кўра исломни ўзига ниқоб қилиб оладиган мунофиқларнинг турли-туман макр-ҳилаларидан кўпроқ огоҳлантирган. Араб диёрларидан бири Ливия давлатида бугун мана шундай ачинарли фитналар рўй бермоқда. Ливияда қирқ йилдан зиёд зулму туғён ила ҳукм сурган Қаззофий 2012 йил халқ қўзғолони остида қатл этилганидан сўнг Ислом уламолари узоқ йиллар давомида чуқур илдиз ортиб кетган…\nقسم Ислом Олами, Уламолар ҳаёти · Tags\nИСЛОМ ДИНИ ҚАҲРАМОНЛАРИДАН ЯНА БИРИ – ФИЛИППИНЛИК ИМОМНИНГ ШАҲОДАТИНИ АЛЛОҲ ҚАБУЛ ЭТСИН\nБугун эрталаб Филиппин пойтахти Манеллада бомдод намозига имомлик қилиб турган лаҳзада шайх Нуҳ Кабарено номаълум шахс томонидан ўққа тутилиб, оғир жароҳат олган эди. Орадан кўп вақт ўтмай шифохонада вафот этди. Аллоҳ Ўз раҳматига олган бўлсин… Шайх Нуҳ Кабарено бир неча йил муқаддам Саудия Арабистонида ишлаб юрган пайт ислом динини қабул этиб, сўнг қўлидан келганича илм талабида юрган ва ўрганганларини ўзининг ватандошларига етказиш учун даъват майдонига тушган. Филиппин радиоси орқали ҳам ўз маърузаларини тақдим этиб келаётган эди. Натижада юзлаб балки минглаб филиппинлик христианлар ҳам ислом динига кирганлар. Шайх Нуҳ Кабаренонинг исломий фаолиятлари ва халқ орасидаги ижобий таъсирлари кенгайиб кетаётганидан қўрқиб кетган кофирлар номардларча у кишининг жонига ваҳшиёна суиқасд уюштирдилар. “Иннаа лиллааҳи ва иннаа илайҳи рожиъувн” #islam…\nУлуғ олим шайх Раҳматуллоҳ Арконий 94 ёшда вафот этдилар – Аллоҳ Ўз раҳматига олсин –\nالكاتب admin on 5 July, 2015 · شاركنا الرأي\nЧап тарафда Шомуҳаммад домла, ёнларида шайх Раҳматуллоҳ Арконий раҳимаҳуллоҳ Бугун 1436 ҳижрий сана Рамазони карим ойининг 18-кечаси (2015 йил 4-июл шанба куни) Мадинаи мунаввара шаҳрида буюк уламо шайх Раҳматуллоҳ Арконий 94 ёшларида фоний дунёни тарк этиб, охиратга риҳлат қилдилар. “Иннаа лиллааҳи ва иннаа илайҳи рожиъувн”, Аллоҳ таоло Ўз раҳматига олсин. Шайх Раҳматуллоҳ Арконий раҳимаҳуллоҳ Бирма – Аракан диёрида таваллуд топганлар. Йигитлик даврларида Ҳиндистон ва Покистон диёрларига сафар қилиб, ўша ернинг буюк алломалари ҳузурида таҳсил олганлар. Тахминан 1950 йили устозларининг рухсати билан, Маккаи мукаррамага сафар қилиб ҳаж қиладилар. Ундан сўнг Мадинаи мунаввара шаҳрини ватан тутадилар. Ўтган 60 йил давомида Мадинаи мунавварада таълим-тарбия соҳасида қўлларидан келганича ҳаракат қилиб яшаганларидан сўнг, мана бугун охиратга риҳлат қилдилар. Аллоҳнинг…\nالكاتب admin on 18 May, 2014 · تعليق واحد\nУламоларнинг баъзи хатолари туфайли уларга бўлган ишончи йўқолган йигитларга насиҳат: Уламоларда ҳам баъзи хатолар бўлади, балки баъзида катта ва жиддий хатолар ҳам содир бўлиб қолиши мумкин, чунки улар пайғамбарлардек маъсум – хатолардан омонда бўлган зот эмаслар. Аммо уларнинг хатоларини узоқ йиллар илм олиб, таълим бериб келиш асносида айтган сўзлари ва қилган ишларига солиштириладиган бўлинса, мингдан бир фойизга ҳам етмаса керак. Ҳақиқий толиби илм хатоларга алданиб қолмайди, чунки у битта олим билан чекланмайди, балки юзлаб уламолардан илм олади, натижада бирларининг хатоларини бошқаларидан билиб, тўғирлаб олади ва “хато қилган” деб ўйлаган уламони маъзур тутиб, ҳақларига дуойи хайр қилади. “Хато қилдилар” деб ўйлаб ўзи хато қилаётган бўлиши мумкинлигини ҳам унутмайди. Уларнинг баъзи масалаларда хато қилганликлари исбот бўлган тақдирда…\nقسم Илм фазилати, Турли мавзулар, Уламолар ҳаёти · Tags\nالكاتب admin on 17 May, 2014 · شاركنا الرأي\nАссалому алайкум … Азиз ва муҳтарам биродарлар, Ислом ва мусулмонлар ғалабаси учун жонларини фидо қилишга тайёр турган баҳодир йигитлар! Ҳаммаларингизга маълум, уламоларимиз узоқ йиллар, балки қабрга киргунга қадар илм олишда давом этинглар, деб доимо насиҳат қилиб турадилар. Шундай бўлсада – минг афсуслар бўлсинки – жуда кўп ёш йигитларимиз баъзи бир оят-ҳадисларнинг лафзларини ёдлаб олиб, ҳали илм олмасдан, Шариатнинг усулий ва фиқҳий қоидаларини англамасдан туриб, қисқа вақт ичида ўзларини худди катта уламо бўлиб қолгандай ўйлаб, хоҳ ўзларини ўзлари сезиб турган бўлсинлар, хоҳ сезмасинлар, турли-туман ҳукмлар чиқариб юборяптилар Инсон ўзининг илми заифлигини билиб, доимо катта-катта уламоларга мурожаат қилиб яшашга ўрганиши лозим, айниқса Ислом шаънига оид бўлган, кўпчиликка таъсир қиладиган, қон тўкилишига олиб борадиган мавзуларда. Муаммоларимизни илдизидан бошлаб…\nОбидхон қори: “Борлиқнинг моҳияти ибодатда”\nالكاتب admin on 22 February, 2014 · شاركنا الرأي\nCирожиддин Ислом Би-би-си, Ғарбий Оврўпо Март ойи ўрталарида БМТ Қочқинлар Агентлиги кўмаги билан Оврўпо давлатларидан бирида бошпана топган ўзбекистонлик таниқли имом Обидхон Назаров хорижда экан, диний-маърифий фаолият билан шуғулланишини маълум қилган. Тошкентдаги “Тўхтабой” масжидининг собиқ имоми Обидхон қори саккиз йил муқаддам, расмийларнинг ҳибсга олиш ҳарaкaтларидан сўнг, сирли равишда ғойиб бўлганди. У дастлабки икки йил Тошкентда яшириниб юрганини, кейинги беш йил умрини эса Қозоғистон жанубида ўтказганини айтади. Мен Обидхон қори билан учрашиш ниятида у паноҳ топган ғарбий Оврўпога йўл солдим. Учрашув Таниқли имом билан Ўзбекистондан минглаб чақирим йироқда учрашаман, деб хаёлимга ҳам келтирмагандим. Эсимда бор, тўқсонинчи йиллар бошлари ва ўрталарида Обидхон қори имомлик қилган Тошкентдаги “Тўхтабой” масжидида жамоат намози кунлари минглаб мусулмонлар жам бўларди. Аксар ҳолларда…\nقسم Уламолар ҳаёти · Tags\nШайх Абдулкарим Зайдон Ироқий 93 ёшларида Охиратга риҳлат қилдилар\nالكاتب admin on 19 February, 2014 · شاركنا الرأي\n“Иннаа лиллааҳи ва иннаа илайҳи рожиун” 1435 ҳижрий сана, 25 Рабиъул-Аввал (2014-01-27) душанба куни Яман пойтахти Санъо шаҳрида Ислом оламида таниқли машҳур аллома шайх Абдулкарим Зайдон фоний дунёдан боқий оламга риҳлат қилдилар. Шайх Абдулкарим Зайдон умрини Ислом хизматига тиккан буюк уламолардан бири эдилар. Олимнинг таржимаи ҳоли Шайх Абдулкарим Зайдон 1921 йил Ироқ пойтахти Бағдод шаҳрида таваллуд топганлари айтилади. Ёшлик чоғида ўрта мактабда таҳсил олганларидан кейин Бағдод университетининг Ҳуқуқшунослик факултетида, сўнг Миср пойтахти Қоҳиранинг “Шариати Исломийя” институтида таҳсил олганлар. Шу йўсинда илмий мартабаларини оширишда давом этиб, 1962 йил Қоҳира университетида олий баҳо билан докторликни ёқлаганлар. Сўнг ватанига қайтиб таълим-тарбия ишларини кучайтирганлар. Бироқ Ироқ диёрининг собиқ диктатори Саддам Ҳусайн 1979 йил ҳукуматни эгаллаб, кўпдан кўп уламолар қатори…\nШайх Обидхон қори ҳаётларидан ибратли лавҳалар\nالكاتب admin on 13 February, 2014 · شاركنا الرأي\nКириш сўзи Аллоҳ азза ва жаллага чексиз ҳамду санолар, Расулуллоҳ Муҳаммад ибн Абдуллоҳга ва у зотга яхшилик билан эргашиб келаётган барча мўмин авлиёларга салоту саломлар бўлсин. Аммо Баъд: Кўпчиликка маълум, устозимиз шайх Обидхон қори Туркистон диёрларининг охирги 30 йил ичида кўзга кўринган энг машҳур имомларидан бири ҳисобланадилар. Ҳижрий сана 1433 йил 29-Рабиъул-аввал (мелодий 2012 йил 22-феврал) чоршанба шайх Обидхон қорини таниган мусулмонлар учун оғир мусибат ва имтиҳон сифатида тарих саҳифаларида сақланиб қоладиган кун бўлди. Зеро, у куни устозимиз шайх Обидхон қорига нисбатан Ислом душманлари томонидан ваҳшиёна суиқасд уюштирилди. Устозимиз икки йилдан буён Шветсия шифохоналаридан бирида даволанмоқдалар. Аллоҳ азза ва жалла у кишига тезроқ шифои комил ато этсин. Устозимиз иншааллоҳ яқин келажакда яна қайтадан Ислом…


Ўзбекистон кураш терма жамоаси Тайвандаги Осиё чемпионатида қатнашмоқда\n19:38 / 15.09.2015\nIKA тақвим режасига асосан жорий йилнинг 13-16 сентябрь кунлари Тайваннинг Таоюан шаҳрида ёшлар ва ўсмирлар ўртасида навбатдаги Осиё чемпионати баҳслари бошланди. Бу ҳақда IKA матбуот хизмати хабар берган.\nМазкур чемпионатда Осиё қитъасининг 20га яқин давлатидан келган 200дан ошиқ ёш полвонлар 15 вазн тоифасида ғолиблик учун гиламга чиқишади.\nТурнир ташкилий қўмитасидан берилган маълумотларга кўра чемпионатни юқори савияда ўтказиш учун Тайван спорт вазирлиги, Миллий Олимпия қўмитаси, Тайван Кураш Федерациялари томонидан барча ишлар амалга оширилган.\nЧемпионатнинг очилиш маросими катта байрам тарзида бўлиб ўтди. Унда мамлакат ҳукумати вакиллари, Кураш Халқаро Ассоциацияси раҳбарияти сўзга чиқишиб иштирокчиларга омад тилашди.\nМусобақалар мезбонларнинг марказий телерадиоканаллари орқали ва Youtube видеосерверида ҳам жонли эфирда тўғридан тўғри транслация қилинмоқда.\nБугун ўсмир ўғил болалар ва қизлар ўртасидаги баҳслар ўз якунига етди. Унда Тайван, Ўзбекистон, Ҳиндистон, Вьетнам каби давлатларнинг полвонлари медаллар жамғариш бўйича пешқадамлик қилишмоқда.\nҚитъа биринчилигига Ўзбекистон шарафани Мурод Дўсимбетов раҳбарлигида терма жамоанинг 17 нафар йигит ва қизларидан иборат ёш курашчилари ҳимоя қилишмоқда.\nОсиё чемпионати эртага ўз якунига етади.


Элдор Шомуродовдан ассист. “Реал” “Сантьяго Бернабеу”га қайтишни йирик ғалаба билан нишонлади - EFFECT.UZ\n. 02:18 | 13.09.2021\nБугун, 12 август куни топ-5 чемпионатларда кўплаб учрашувлар бўлиб ўтди. Дастлаб Италия чемпионатида “Интер” меҳмонда “Сампдория” билан куч синашди. Қизиқарли кечган баҳсда миланликлар 2:2 ҳисобида дуранг қайд этишди.\n“Сампдория” – “Интер” – 2:2\nГоллар: Ёшида, Оджелло – Димарко, Мартинес\nА Серия 3-турининг марказий баҳсларидан яна бири “Милан” ҳамда “Лацио” клублари ўртасида бўлиб ўтди. Унда “Милан” катта устунликка эришди ва 2:0 ҳисобида ғалаба қозониб, 3 турда 100 фоизлик натижа қайд этди.\n“Милан” – “Лацио” – 2:0\nГоллар: Леао, Ибрагимович\nКечки вақтлардан ўрин олган “Рома “ҳамда “Сассуоло” баҳси жуда ҳам муросасиз кечди. Тенг кучлар остида кечган баҳснинг сўнги дақиқаларида гол уриб, “Рома” 2:1 ҳисобида ғалаба қозонди. Ушбу баҳсда Элдор Шомуродов ғалаба голига ассистни амалга оширди.\n“Рома” – “Сассуоло” – 2:1\nГоллар: Кристанте, Эл Шарави – Журичич\nАнглия премьер-лигасида бугун “Ливерпуль” меҳмонда “Лидс” билан кураш олиб борди. Ушбу баҳс Клопп шогиртлари назорати остида ўтди ва якунда “қизиллар” 3:0 ҳисобида ғалаба қозонди.\n“Лидс” – “Ливерпуль” – 0:3\nГоллар: Салаҳ, Фабиньо, Мане\nЛа Лиганинг 4-турида “Реал Мадрид” узоқ вақтдан сўнг “Сантьяго Бернабеу”да ўйин ўтказди. Қайта тамирланган стадионда мадридликлар “Сельт”ани меҳмон қилишди. Голларга бой бўлган баҳсда “Реал Мадрид” 5:2 ҳисобида ғалаба қозонди. Карим Бензема хет-трик қайд этди. Янги келиб қўшилган Каваминга эса, илк ўйинидаёқ дебют голини урди.\n“Реал Мадрид” – “Сельта” – 5:2\nГоллар: Бензема (хет-трик), Винициус, Каваминга – Мина, Серви\nTeglar:«Реал Мадрид», Milan, Ливерпуль, Рома, Элдор Шомуродов\nЖозе Моуриньо “ЦСКА” билан ўйиндан сўнг нималар деди?\nЭлдор Шомуродовдан икки ассит, “Лестер” ҳамда “Тоттенхем” эса дуранг ўйнади\n“Реал Мадрид” ҳамда “Ливерпуль” ирода кўрсатиб ғалаба қозонди, “ПСЖ” эса дуранг ўйнади


Илгари подшолар тўй қилса, оч-наҳор инсонларга эҳсон сифатида дастурхон ёзган. Бугунчи?!\nБолалик даврларимни эслайман. У пайтлар ҳамма нарса бошқача рангда бўлади. Айниқса, тўй-маросимлар. “Битта мулла, бир калла қанд”, деганларидек, тўй қилиш ҳозиргидек қийин масала эмасди.\nЎқиган эртакларимизда эса подшолар қирқ кеча-кундуз тўй қилиб, унда мингта туя ва мингта қўй сўйиб, камбағалларга тарқатгани айтиларди... Тинч юртда яшаяпмиз, ҳалқимизнинг эгни бутун, дастурхонимиз тўкин. Аммо тан олиш ҳам керак, кейинги пайтларда элнинг оғзига тушган айрим тўйларни кузатсак, ўша эртакларда подшолар томонидан қилинган хатти-ҳаракатлар айрим фуқаролар томонидан такрорланаётгани одамни ажаблантиради. Охирини суриштирсангиз, ўғлини уйлантириш ёки қизини чиқариш учун оила катталари, эркак ёки аёл ҳорижда машаққат чекаётган, мусофирликда юрган бўлади. Ким учун, 1000 кишилик тўй учунми? Одамлар мақтаб гапиришлари учунми? Арзимаган ялтир-юлтурлар учунми? Булар ёшларнинг бахтли яшашлари учун кафолат бўла оладими?\nАлбатта, ҳар бир даврнинг ўзига хос анъаналари, одатлари ва маросимлари бўлади. Ёшимиз улғайиб, ҳаётда маълум бир поғонани эгаллаб, қиз узатиб, келин тушириб, шу нарсага амин бўлдикки, қўлимиз очиқлиги, сахийлигимиз ҳаддан ортиб, энди дунёга кулги бўлишни бошладик. Аниқроғи, хорижликлар биздаги исрофгарчиликларни кўриб, бизни мазах қиляпти.\nҲукуматимиз томонидан қабул қилинган қўшма қарор бу муаммога ечим бўлади, деб ўйлайман. Ҳар нарсада чегара, меъёр бўлгани яхши.\nТўйларни ихчам, камчиқим ва камхарж тарзда ўтказиш, миллий қадриятларимизга мос бўлмаган турли одатлардан воз кечиш ва буни ёшлар онгига сингдириб бориш олий таълим тизимида ёшларга сабоқ бераётган биз каби профессор-ўқитувчиларнинг ҳам асосий вазифаларидан бири, деб биламан. Шунингдек, олий таълим муассасалари ўқитувчилари, зиёлилар бу борада барчага ўрнак бўлиши керак.\nАудиторияга кирганда, талабалар билан мулоқот давомида, турли тадбирларда ўзимиз ҳаётда гувоҳ бўлган воқеалар, ибратли ҳодисалар ва ҳаётий тажрибаларимиздан уларга гапириб беришимиз, ёшларнинг сабоқ олишлари ва ҳаётда нотўғри йўлни танламасликлари учун аввало, ўзимиз уларга ибрат бўлишимиз керак.\nветеринария фанлари доктори, профессор\nКиритилди: 06:00 17.01.2020. Ўқилди: 2480 марта. Фикрлар сони: 0 та.\nМарғилонда фоҳиша жирканч иш устида қўлга олинди


Тадбиркорлар мурожаатларини кўриб чиқиш қабулхоналари ташкил этилди — Ўзбекистонда ва дунёда рўй бераётган энг сўнгги янгиликлар ва хабарлар, жамият, иқтисодиёт, маданият, спорт, технологияларга оид қизиқарли мақолалар.\nHome/ O`zbekiston/Тадбиркорлар мурожаатларини кўриб чиқиш қабулхоналари ташкил этилди\nТадбиркорлик фаолиятини қўллаб-қувватлаш ва ҳимоя қилиш тизимини тубдан такомиллаштириш чора-тадбирлари тўғрисида Президент Фармони қабул қилинди, бу ҳақда huquqiy_axborot хабар бермоқда.\nҚабулхоналарда мансабдор шахсларининг ҳаракати (ҳаракатсизлиги) юзасидан берилган мурожаатлар кўриб чиқилади.\nҚабулхоналар секторлар ва ҳудудий ташкилотлар раҳбарларининг тадбиркорлар ҳуқуқлари ва қонуний манфаатларини таъминлаш бўйича фаолияти тўғрисидаги ахборотни ҳар чоракда тегишли халқ депутатлари Кенгаши мажлисларидамуҳокама қилиш учун киритадилар.\nФармон билан ҳисобот тизими амалиётга жорий этилади. Унга кўра:\nқабулхоналар фаолияти натижалари ҳар чоракда Бош вазир раислигида алоҳида йиғилишларда, шу жумладан, видеоконференцалоқа орқали кўриб чиқилади;\nҲукумат таркибидаги қабулхоналар бўйича котибият Бош вазиргақабулхоналарга келиб тушган мурожаатларнинг кўрилиши жараёни ҳақида ҳар ҳафтада ахборот киритади.\nҚарорга мувофиқ “business.gov.uz” ягона интерактив портали ишлаб чиқилади.\nПорталда тадбиркорлар томонидан ҳудудлар, давлат ва хўжалик бошқаруви органлари ҳамда бошқа параметрлар кесимида муаммо келиб чиққан аниқ бизнес-жараённи акс эттирувчи мурожаат қилиниш имкониятига эга бўлади.\nПортал орқали ариза берувчи ўзининг шахсий кабинети орқали мурожаатнинг кўриб чиқилиши жараёнини реал вақт режимида кузатиб бориши мумкин.


АҚШ Яқин Шарққа 3 мингга яқин десантчи юборишга қарор қилди\n00:23 / 04.01.2020\nАҚШ мудофаа вазирлиги Яқин Шарқда қўшимча 3 мингга яқин ҳарбийни вақтинчалик жойлаштиришга қарор қилди. Бу ҳақда NBC телеканали хабар берди.\nГап Шимолий Каролина штатида жойлашган ҳарбий-десант кучлари жангчилари ҳақида бормоқда. Улардан бир қисми Кувайтга, бир қисми эса Ироққа жўнатилади. Тезкор жавоб беришга мўлжалланган ушбу кучлар Яқин Шарқда 60 кунга яқин қолиши режалаштирилган.\nШу тариқа, Яқин Шарқда умумий ҳисобда 3,6 минг америкалик ҳарбий хизмат олиб боради.\nТелеканал манбаларининг таъкидлашича, қўшимча кучларни юбориш қарори АҚШнинг Бағдоддаги элчихонасига ҳужум билан боғлиқ ҳолда қабул қилинган ва Ислом инқилоби соқчилари корпусининг “Ал-Қудс” бўлинмаси қўмондони Қосим Сулаймонийнинг ўлдирилишига алоқаси йўқ.


Sirdaryo viloyati hokimligi rasmiy veb-sayti | 2018 | Yanvar | 09\nAsosiy > 2018 > Yanvar > 09\nГулистон шаҳрида Ўзбекистон Республикаси Қуролли Кучлари ташкил зтилганининг 26 йиллиги ва Ватан химоячилари куни байрам кенг нишонланди. Тадбир иштирокчилари даставвал “Хотира” майдонидаги “Она” ҳайкали пойига гулчамбарлар қўйдилар. Вилоят ҳокимлиги, ҳуқуқ-тартибот идоралари, вилоят корхона, ташкилот, муаасасалари жамоат ташкилотлари вакиллари “Она”га таъзим бажо келтириб, ҳайкал пойини гулларга тўлдирдилар. Шундан сўнг байрам иштирокчилари шаҳарнинг 4-мавзесидаги “Буюк келаждак” маҳалласида […]\nОИЛА НОТИНЧ БЎЛМАСИН!\nГулистон туманидаги “Тажрибакор” маҳалла фуқаролар йиғинидаги Эъзозахон Каримова хонадонида шу мавзуда семинар бўлиб ўтди. Семинарда намунали хонадонлар бекалари, меҳнат фахрийлари, кўчабошилар, маҳалла фаоллари иштирок этдилар. Семинарии “Тажрибакор” маҳалла фуқарорлар йиғини диний-маърифат ва маънавий-ахлоқий тарбия масалалари бўйича маслаҳатчиси Лайло Маҳмудова олиб борди. Семинар аввалида маҳаллада нотинч оилалар билан ишлаш ҳолати ҳақида маълумот берилди. Қувонарлиси, 2017 йилнинг […]\nЎзбекистон Республикаси Президентининг Олий Мажлисга Мурожаатномаси халқимизнинг келажакдаги юксак мақсадлари, юракдаги эзгу-умидлари, қилинажак буюк ишларининг дастуруламали десак тўғри бўлади. Буни ҳар бир юртдошимиз юракдан ҳис этиб, ўзининг шу улкан вазифалар олдидаги масъулиятини чуқур англаб турганлиги шубҳасиз. Шу кунларда қай бир жамоага бормайлик, ушбу тарихий ҳужжатнинг муҳокамаси устидан чиқамиз, замондошларимизнинг унга муносабат билдираётганига гувоҳ бўламиз. Айниқса, […]\nХалқ депутатлари Сайхунобод тумани Кенгашининг навбатдан ташқари сессияси бўлиб ўтди. Сессияда ташкилий масала кўрилди. Туман ҳокими Носиржон Эгамбердиев ўз аризасига кўра эгаллаб турган лавозимидан озод этилди. Депутатлар вилоят ҳокими Ғофуржон Мирзаевнинг Мирзаобод тумани ҳокими вазифасида ишлаб келаётган Ботиржон Мирзақуловни Сайхунобод тумани ҳокими вазифасига тайинлаш тўғрисидаги қарорини маъқулладилар. Вилоят ҳокими Ғофуржон Мирзаев туманни ижтимоий-иқтисодий ривожлантириш масалаларига […]


Метро: 15 йиллик муаммо Наврўзгача ҳал бўладими? | Бир пиёла чой\n← Янгийўлда Тойота ва трактор тўқнашиб кетди\nҚашқадарёдаги мудҳиш қотиллик тафсилоти: Жоҳил куёвнинг жанжали йиллар ўтиб, фожиа билан тугади →\nМетро: 15 йиллик муаммо Наврўзгача ҳал бўладими?\tPosted on October 31, 2016\tby birpiyolachoy Октябрь ўртасида Шавкат Мирзиёев таалуқли вазирликларга Юнусобод йўлининг узоқ йиллардан бери қурилиши тўхтаб қолган “Файзулла Хўжаев” ва “Юнусобод” бекатларини қуриб битказишни топширган эди.\nSputnik Ўзбекистон мухбири ушбу қурилиш майдончасида бўлиб, олиб борилаётган ишлар билан танишди.\nҚурувчилар катта қурилиш техникаси кириб келиши учун, қурилиш майдонини ўраб турган деворни олиб ташлашди. Айни дамда қурилиш майдончасида тўпланиб қолган ахлат олиб чиқиб ташланган ва чуқурликни қазиш ишлари давом этмоқда.\nҚурилиш ташкилоти вакилининг сўзларига қарагнада метро бекатларидан бири Юнусобод деҳқон бозор олдида иккинчиси ундан 1 км узоқликдаги кўп қаватли уйлар орасидаги чорраҳада жойлашган бўлар экан. Ушбу жой халқ орасида “Петушок” деб ном олган.\nАҳмад Дониш кўчаси бўйлаб пастга қараб юрилган томонда метро поездлари учун “гараж” қурилар экан. Ўша ерда улар айланиб олишлари ҳам мумкин бўлади. Қурувчиларнинг айтишига қараганда, қурилишга ҳалақит бермаслиги учун, бозор бошқа жойга кўчирилиши ҳам мумкин экан.\n“Қурилиш очиқ услуб билан олиб борилади, шекилли. Бу барча қурилиш ишларини ва коммуникацияларни осонроқ ўтказиш имконини беради”, — деди қурувчилардан бири Sputnik мухбирига.\nҚурилишга ҳалал бераётган дарахатлар аллақачон кесилмоқда. Бунинг ҳисобидан автомобил йўли ҳам кенгайтирилар экан.\n“Дарахтларни кесишга мажбурлигимиздан афсусдамиз, лекин келажакда бу автомобил йўлини кенгайтириш имконини беради. Бу йўллари тор бўлган, аҳоли зич яшайдиган Юнусобод мавзелари учун ўта муҳим масала. Тирбандлар ҳаммани қийнаб юборди. Бу ерда метро қурилиши билан ҳукумат бирданига бир неча муаммони ҳал қилади, жумладан йўлларда эркин ҳаракатланишни ҳам”, — деди қурилиш бригадаси бошлиғи.\nЮнусобод йўлининг қурилиши қачон тугашини ҳеч ким аниқ айта олмади, шунингдек сарфланаётган маблағ ҳажмини ҳам. Кимдир барча ишлар Наврўз байрамигача тугатилиши мумкинлигини тахмин қилди, бошқалар камида 2-3 йил кераклигини таъкидлашмоқда.\nТошкент метросининг Юнусобод йўли қурилиши 1988 йилда бошланиб 2001 йилда тўхтатилган эди. Қурилиш бўйича Юнусобод йўли энг мураккаб йўл бўлиб чиқди, чунки Бўзсув кўл ва бир неча каналлар остидан туннел ўтказишга тўғри келарди.\nБугунги кунда Юнусобод йўлининг асосий муаммоси бу — унинг аҳоли кўп яшайдиган мавзеларгача етказилмаганлигидир. Шунинг учун ҳам кўпчилик метрогача бошқа транспортдан фойдаланишга ёки умуман шахсий автотранспортдан фойдаланишни маъқул кўради.\nМутахассислар фикрига кўра, Юнусобод йўлини қуриб битказиш жамоат транспортига ва автомобил йўлларига бўлган босимни анча камайтириш имконини беради ва асосийси эса — Тошкент ер ости транспортининг самарадорлигини оширади.\nФото: Sputnik Ўзбекистан\nBo'lishamiz:TwitterFacebookGoogleLike this:Like Loading...\tThis entry was posted in Uncategorized. Bookmark the permalink.\t← Янгийўлда Тойота ва трактор тўқнашиб кетди


Энг яхши маҳаллалар танловининг ҳудудий босқичи якунига етди\n14:52 / 18.08.2015\nИлгари Ўзбекистон мустақиллигининг 24 йиллиги муносабати билан “Бетакроримсан, ягонасан, она Ватаним – Ўзбекистоним!” шиори остида “Энг намунали фуқароларнинг ўзини ўзи бошқариш органлари” кўрик танловининг ўтказилаётгани хабар қилинган эди. Яқинда танловнинг ҳудудий босқичлари ниҳоясига етди.\n“Маҳалла” хайрия жамоат фонди Навоий вилоят ҳудудий бўлинмаси маълумотларига кўра, бу йилги танловнинг вилоят босқичида 10та фуқароларнинг ўзини ўзи бошқариш органлари қатнашиб, улардан Навбаҳор туманидаги Қоровултепа маҳалла фуқаролар йиғини биринчи ўринни эгаллади ва республика босқичига йўлланма олди.\n“Кўрик танловнинг кўлами, аҳамияти йилдан-йилга ошиб бораётгани, айниқса, эътиборлидир, – деди фонднинг Самарқанд вилоят бўлими раиси Шерали Йўлдошев. – Буни танловнинг туман (шаҳар) босқичида вилоятимиз бўйича 1 094та фуқаролар йиғини фаол қатнашганидан билса бўлади”.\nТанловнинг республика босқичи шу йилнинг 9 сентябрь куни Жиззах вилоятида ўтказилиш режалаштирилган.